
Tahir-beg je bio jedan od retkih Osmanlija iz Konaka koji 
se nikad nije žalio na ovo progonstvo u Bosni, na divljinu zemlje 
i prostotu sveta. 


Ivo Andrić: Travnička hronika 



OSOBE 


Mladen ALAJBEG (Trogir, 1899 — Split, 1964), vjero¬ 
učitelj i vjerski pisac. Župnik splitske katedrale sv. Duje 
(1947—1959). Bio je vjeroučitelj u klasičnoj gimnaziji u Spli¬ 
tu (1934—1945). Objavio je četiri knjige i brošure te mnogo 
članaka. Njegova knjižica Moj razgovor s Isusom doživjela 
je pet izdanja (1946—1968). 

Pasko BABURICA v. JUGOSLAVENSKA NARODNA 
OBRANA 

Ivo BAKOTIĆ (Zadar, 1905 — Split, 1982), gimnazijski 
ravnatelj. Završio je studij fizike i zemljopisa. Profesor i 
direktor (1944—1945) klasične gimnazije u Splitu. 

Ivo BOJANIĆ (Viganj na Pelješcu, 1905), glumac. Po 
zvanju je bio činovnik. Nastupao je i u Tijardovićevoj ope¬ 
reti Splitski akvarel, koju je godine 1928. praizvela amater¬ 
ska Gradska opera i opereta u Splitu. 

Manfred BORELLI VRANSKI (Filipjakov, 1836 — Za¬ 
dar, 1914), političar. Pravni fakultet je završio u Padovi. 
Bio je član gospodske kuće (knez), zastupnik u Dalmatin¬ 
skom saboru i Carevinskom vijeću. Novčano i moralno po¬ 
magao je i osnivao hrvatska društva u Zadru. 

Marija BORSKA — BUTKOVIĆ (Zagreb, 1911? — Pa-, 
riz, 1983), glumica. Učila je u Državnom konzervatoriju i u 
Glumačkoj školi u Zagrebu. Bijaše članica HNK u Zagrebu, 
a poslije oslobođenja glumica u zadarskom i splitskom ka¬ 
zalištu. Posljednjih tridesetak godina živjela je u Parizu. 
Uloge: Laura u Držićevu Dundu Maroju i u Krležinoj U 
agoniji i mnoge druge. 

Ivan BOZZOTTI (Trogir, 1859—1935), dirigent. U Tro¬ 
giru je bio i orguljaš katedralne crkve. Skladao je kompo¬ 
zicije za tamburaški orkestar. Godine 1906. nastalo je nje¬ 
govih 55 zapisa folklornih napjeva. 

Josip BOZZOTTI (Milano, 1830 — Trogir, 1890), orgu¬ 
ljaš. U Trogiru je stalno živio od godine 1863, kad je po¬ 
stao orguljaš katedralne crkve. Njegova božična misa (Mes- 
sa pastorale a due voci) izvodi se i danas u Trogiru kao 
pučka misa. 

Vojtjeh BRIDA (Židlohovice, Moravska, 1875 — Jelsa 
na Hvaru, 1954), liječnik češkog podrijetla. Kao liječnik ra¬ 
dio je 33 godine u Jelsi. 

Ivan BULIĆ (Vranjic, 1869 — Split, 1950), publicist. 
Doktor prava i odvjetnik u Splitu. Napisao je nekoliko 
knjižica: O slovenskom karakteru Splita u prošlim vjekovi¬ 
ma, Uspomene sa splitske gimnazije (1880—1888) i dr. 

Stjepan BULIĆ (Vranjic, 1865 — Split, 1937), ampelo- 
log i poljoprivredni stručnjak. Završio je visoku poljopriv¬ 
rednu školu u Klosterneuburgu kod Beča (1887). Presadio 
je na splitsku obalu prve palme. Najopširnija mu je knjiga 
Dalmatinska ampelografija (oko 400 stranica). 

Vinka BULIĆ (Solin, 1884 — Split, 1965), publicistki- 
nja. Isticala se dobrotvornim radom. U rukopisu joj je os¬ 
tao dnevnik o životu za vrijeme okupacije i monografija 
obitelji Šperac (rođena je Šperac). 

Rudolf BUNK (Berlin, 1908 — Hamburg, 1974), nje¬ 
mački slikar i scenograf. Od 1938. do 1958. živio je u Jugo¬ 
slaviji, od 1945. kao scenograf splitskog kazališta za koje 
je dao oko sto scenografija. U Splitu je imao i četiri samo¬ 
stalne izložbe (1940, 1955, 1969. i 1972). 

Tomaso BURATO (Dubrovnik, 1840 — Zadar, 1910), 
fotograf. Završio je studij farmacije u Padovi. Imao je fo¬ 
tografsku radnju u Zadru. Objavio je reprezentativni album 
fotografija prigodom posjete Franje Josipa Dalmaciji godi¬ 
ne 1875. 

Marija BUTKOVIĆ — BORSKA v. Marija BORSKA — 
BUTKOVIĆ 

Maria SELEBAM DE CATTANI (Split, 1789—1870), pri- 
rodoznanstvena radnica. Rodila se u obitelji doseljenog Švi¬ 
carca Nikole Selebama, a udala se za doseljenog talijanskog 


činovnika. Skupljala je i proučavala cvijeće (jedna vrst lji¬ 
ljana zove se njoj u čast: II Lilium Cattaneum Dalmaticum), 
kukce, školjke i dr. 

Marin CIVADELIĆ (Mali Drvenik, 1884 — Split, 1977), 
kroničar. Po zanimanju bijaše pomorski ložač. Proveo je 
deset godina kao vojnik-mornar i rezervist u austrougarskoj 
vojsci, od kojih tri (1906—1908) u Aziji. Ostavio je u ruko¬ 
pisu kroniku Od Pole do Vladivostoka i natrag (oko 150 
stranica). 

Ludvig CORNARO (Olomouc, 1830 — Zadar, 1886), aus¬ 
trijski namjesnik u Zadru. Po ocu Talijan, majka mu se 
zvala Jakšić. Prve škole izučio je u Rijeci, Senju i Dubrov¬ 
niku, a kadetsku školu u Gracu u kojemu je i pokopan. 
Imao je podmaršalski čin, a bio je namjesnik u Zadru ne¬ 
puna tri mjeseca, od prosinca 1885. do travnja 1886, kad 
je umro. 

Kalist ČULIĆ (Split, 1900—1971), općinski tajnik. U 
Ljubljani je diplomirao na pravnom, a apsolvirao na filo¬ 
zofskom fakultetu. Tridesetih godina bio je općinski tajnik 
i senator u Splitu. Pisao je u novinama o upravnim pita¬ 
njima. 

Antun DALBELLO (Sinj, 1820 — Split, 1880), tvorni- 
čar i slastičar. Osnivač tvornice likera maraske u Splitu. 
Dobio je niz međunarodnih priznanja za svoje proizvode. 
Općinski vijećnik i vlasnik Papalićeve palače. 

Karmel DEMARCHI (Split, 1894—1960), prokurist. Za¬ 
vršio je realku. Između dva svjetska rata bio je prokurist 
Pučke banke u Splitu. 

Milivoj DENEGRI (Milna na Braču, 1896 — Split, 1983), 
profesor. Godine 1950. osnovao je katedru francuskog jezi¬ 
ka na Višoj pedagoškoj školi u Splitu. Zajedno s profeso¬ 
ricom Yvonneom Zlatar potaknuo je godine 1922. osnivanje 
francusko-jugoslavenskog cerclea, kojemu je bio dugogodiš¬ 
nji tajnik i knjižničar. 

Ivo DRAGANJA (Split, 1895—1962), školski ravnatelj 
i bokserski sudac. Završio je ekonomski fakultet u Zagrebu 
i bio profesor matematike (1920—1953) i direktor (1944— 
—1949) u trgovačkoj akademiji u Splitu. 

Šime DUNATOV (Preko, 1907), kazališni redatelj. Gim¬ 
nazijski profesor u Splitu (1935—1938. i 1940—1944). Dese¬ 
tak godina (1945—1955) bio je režiser u Narodnom kazališ¬ 
tu u Zadru. Bio je i prvi redatelj toga kazališta. Režirao je, 
između ostalog, Moliereova i Krležina djela. 

Dujam Mate DVORNIK (Split, 1847 — Carigrad, 1914), 
nadbiskup. Od godine 1901. do 1910. kad je umirovljen, bio 
je zadarski nadbiskup i dalmatinski metropolita. Uskrisio 
je glagoljicu u svojoj nadbiskupiji. 

Ante FABRIO (Stari Grad na Hvaru, 1873 — Split, 
1929), sudac. Doktor prava, predsjednik suda u Omišu, a 
od godine 1921. do smrti sudac prizivnog suda u Splitu. 

Jerko FERIĆ (Split, 1899—1982), građevinski inženjer. 
God. 1931. osnovao je firmu pod svojim imenom. Sagradio 
je zgradu higijenskog zavoda, kuću Kirigin i neke druge 
zgrade u Splitu. Poslije drugog svjetskog rata radio je kao 
statičar. 

Marin FERIĆ (Split, 1892 — Zagreb, 1959), brodovlas¬ 
nik i tvomičar. Studirao je ekonomski fakultet. Bio je pred¬ 
sjednik Trgovinsko-obrtničke komore u Splitu. Vlasnik dva¬ 
ju velikih brodova (Vicko i Sv. Duje) i nekoliko manjih. 
Kupio je tvornicu cementa od Betice, a poslije i tvornicu u 
Sv. Kaju u Solinu i tvornicu cementa u Kaštel — Sućurcu. 

Vicko FERIĆ (Split, 1864—1941), zidar. Zajedno sa svo¬ 
ja četiri brata sagradio je, na početku ovoga stoljeća, de¬ 
setak kamenih višekatnica na Bačvicama. Bavio se i pro¬ 
cjenom nekretnina. 

Antun Stjepanov FISKOVIĆ (Orebići, 1774—1855), pre- 
pisivač. Po zanimanju pomorski kapetan. Prepisivao je sta¬ 
re dubrovačke književnike i narodne pjesme. 

Cvito (Florio) Viclcov FISKOVIĆ (Orebići, 1828—1904), 
slikar. Po zanimanju pomorski trgovac. Slikao je portrete 
u Mariupolju (danas je to Ždanov, grad u južnoj Rusiji), 
među kojima je i Margarite Šunj. 

Tereza Cvitina FISKOVIĆ, udana Rubeli (Mariupolj, 1870 
— Zagreb, 1950), slikarica. U prvom je redu slikala pejzaže i 
mrtvu prirodu. Izlagala je u Rusiji. 


Kažimir FULGOSI (Trogir, 1878—1928), opat i publi¬ 
cist. Godine 1924. ustoličen je za opata i župnika u rodnom 
gradu. Glagoljaš, utemeljitelj hrvatskog katoličkog omladin¬ 
skog društva Ivan Lučić. Pod pseudonimom K. Obrovski 
objavio je jednu brošuru o P. Berislaviću. 

Nikola FURLANI (Labin u Istri, 1835 — Supetar na 
Braču, oko 1905/6), skladatelj. Završio je konzervatorij u 
Trstu, u kojemu je bio kapelnik Banda cittadini di Trieste 
(1873—1885). Glazbeni učitelj i kapelnik u Labinu (1857— 
—1873), Komiži na Visu, u Veloj Luci na Korčuli i u Supet¬ 
ru na Braču. Skladao je petnaestak raznih marševa, polka, 
koračnica, pogrebnih marševa i misa. Galop Viški boj (1886) 
jedina je od njegovih skladba koja je do danas ostala na 
repertoaru glazbe u Veloj Luci. 

Ćiro GAMULIN (Jelsa na Hvaru, 1903 — Split, 1942), 
prirodoslovac. Profesor u muškoj realnoj gimnaziji u Spli¬ 
tu (1934—1942). Ubijen je kao rodoljub u talijanskom zat¬ 
voru. Objavio je četrdesetak stručnih radova. 

Vjekoslav GANGL (Metlica, 1859 — Prag, 1935), slo¬ 
venski kipar. Dvije godine (1907—1909) bio je nastavnik za 
modeliranje u obrtničkoj školi u Splitu, u kojemu se i ože¬ 
nio. Kipom Maria in stellis sudjelovao je na Prvoj dalma¬ 
tinskoj umjetničkoj izložbi u Splitu (1908). 

Miloš GANZA (Split, 1886—1954), profesor. Od godine 
1935. do umirovljenja godine 1951. bio je profesor matema¬ 
tike i fizike na ženskoj realnoj gimnaziji u Splitu. 

Ljubomir GARBIN (Gornje Selo na Šolti, 1911), umjet¬ 
nički fotograf. Godine 1940. imao je u Splitu prvu izložbu. 
Sudjelovao je na preko 400 izložaba u domovini i u svijetu. 
Snimio je više od sto tisuća fotografija. Rado je slikao mo¬ 
tive iz Splita i NOB-a. Piteko dvadeset godina snimao je 
predstave Splitskog ljeta. 

Rikard GASPERINI (Split, 1853—1939), prirodoslovac 
i stručni pisac. Više od trideset godina (1874—1905) bio je 
profesor u realci u Splitu. Osjećao se Talijanom, a pisao 
je na hrvatskom i talijanskom jeziku. Važnije su njegove 
knjige: Geološki pregled Dalmacije i Analitička kemija. Nje¬ 
gova zbirka fosila tvori osnovni fundus Prirodoslovnog mu¬ 
zeja u Splitu (1745 primjeraka). 

Vjekoslav GATTIN (Trogir, 1866 — Split, 1951), pos¬ 
rednik. Između dva svjetska rata imao je u Splitu špediter- 
sku radnju i carinsko posredništvo. 

Petar GJURKOVIĆ (Dobrota u Boki Kotorskoj, 1903), 
sportski radnik. Diplomirao je i doktorirao (1930) na eko¬ 
nomskom fakultetu u Genovi. Potpredsjednik Hajduka 
(1940/41) i osnivač nekoliko sportskih društava i sekcija u 
Splitu (Spinut, Lubin i dr.). 

Aleksandar GORZ (Sinj, 1898), srednjoškolski ravna¬ 
telj. Diplomirao je na elektrotehničkom fakultetu u Zagre¬ 
bu. Direktor tehničke škole u Splitu (1951—1964). 

Petar GRABIĆ (Miljevci, 1882 — Split, 1963), franje¬ 
vački provincijal. Doktor teologije te profesor na franjevač¬ 
koj bogoslovnoj školi u Zaostrogu i Makarskoj. Bijaše šest 
puta provincijal Provincije Presvetog Otkupitelja. Pokretač 
i urednik Nove revije (1922—1931). 

Milan GRABOVAC (Ston, 1902 — Split, 1976), knjižar. 
Zajedno s Bojanićem od godine 1928. imao je papirnicu i 
knjižaru na uglu Narodnog trga (br. 15) i Bosanske ulice 
(br. 1) i filijalu u Šibeniku (Ulica kralja Tomislava). Samo¬ 
stalno je najduže držao radnju u Domaldovoj ulici broj 9 
(ugao). Prodavao je školske knjige i predmete. 

Lav GRISOGONO (Split, 1884—1971), profesor. Preda¬ 
vao je matematiku i nacrtnu geometriju u realci i u muš¬ 
koj realnoj gimnaziji u Splitu. 

Prvislav GRISOGONO (Split, 1879 — Pariz, 1969), mi¬ 
nistar. Doktor prava i odvjetnik u Splitu. Bio je ministar 
pravde i trgovine u staroj Jugoslaviji. 

Vilim GROSS (Osijek, 1865 — Split, 1941), gimnazijski 
ravnatelj. Studij klasičnih jezika i njemačkog završio je u 
Gracu. Gimnazijski direktor u Kotoru, Zadru (hrvatska gim¬ 
nazija) i Splitu (1924—1926,) realna gimnazija. 

Paskal GUERINI (Prčanj, 1821 — Skadar, 1911), nad¬ 
biskup. Godine 1886. imenovan je skadarskim nadbiskupom 
i mitropolitom Albanije. Uredio je župe svoje nadbiskupije i 
utemeljio nove, gradio je crkve, proširio skadarsko sjemeni¬ 
šte i dr. 

Juraj GUIĆ (Milna na Braču, 1877 — Split, 1938), lek¬ 
sikograf i publicist. Profesor talijanskog jezika u klasičnoj 
gimnaziji i u trgovačkoj akademiji u Splitu. Objelodanio je 
(u Splitu) dva svoja rječnika: Talijansko-hrvatski trgovački 
rječnik (1913) i Hrvatsko-talijanski trgovački rječnik (1914). 

Toma GVOZDANOVIĆ (Sutivan na Braču, 1896 — 
Hvar, 1965), gimnazijski ravnatelj. Za vrijeme talijanske oku¬ 
pacije bio je nastavnik klasične gimnazije u Splitu. Za slo¬ 
ma fašističke Italije godine 1943. preuzeo je tu školu od 
okupacijske uprave. U E1 Shattu ravnao je srednjim škol¬ 
stvom ondašnjeg zbjega. Poslije oslobođenja bio je prvi 
ravnatelj partizanske gimnazije Vladimir Nazor u Hvaru. 

Nikola IGNJATOVIĆ (Zadar, 1914 — Split, 1977), sli¬ 
kar. Likovnu akademiju završio je u Zagrebu. Mnogo je 
godina bio profesor gimnazije Marko Marulić u Splitu. Imao 
je desetak samostalnih izložaba. Slikao je u prvom redu 
mrtvu prirodu i pejzaže. 

Ljubo ILIĆ (Split, 1905), ratnik. Član KPJ od godine 
1931. Diplomirao je na tehničkom fakultetu u Parizu (1931). 
Španjolski borac i rukovodilac svih stranih formacija koje 
su se borile u Francuskoj u Pokretu otpora. Dobio je čin 
generala francuske armije. Poslije oslobođenja jugoslaven¬ 
ski ambasador. 

Nikola IVANKO (Bol, 1899 — Split, 1960), brodovlas¬ 
nik i brodograditelj. Njegov otac Dinko (iz Trogira) i on 
imali su od god. 1907. Brodogradilište D. Ivanko i drugovi, 
koje se od godine 1917. nazivalo Splitsko brodogradilište — 
Jug. Godine 1926. moralo se preseliti iz luke u Supaval — 
Glavičine, ali je u luci izgorjelo. Nastavilo je raditi u Supa¬ 
val—Glavičinama, gdje je današnje brodogradilište Split, 

Nikola IVANOVIĆ (Imotski, 1835 — Split, 1925), gim¬ 
nazijski ravnatelj. Svećenik, diplomirao je slavistiku i kla¬ 
sičnu filologiju u Beču. Profesor (1879—1899) i direktor 
(1896—1897) klasične gimnazije u Splitu. Aktivan u hrvat¬ 
skom preporodu u Splitu. 

Frane IVASOVIĆ (Kaštel — Stari, 1883—1963), pisac. 
Po zvanju svećenik. Napisao je nekoliko vjerskih knjiga i 

13 


knjigu Kaštel Stari — crtice iz njegove povijesti i života 
(1940). 

Vicko IVČEVIĆ (Trogir, 1843 — Zadar, 1922), politi¬ 
čar. Doktor prava i odvjetnik. Bio je predsjednik Dalmatin¬ 
skog sabora u Zadru, zastupnik Carevinskog vijeća u Beču 
i predsjednik pravosudnog odbora bečkog parlamenta. Sa¬ 
stavio je nekoliko zakona. 

Josip JABLANOVIĆ (Makarska, 1876 — Split, 1967?), 
ban. Doktor prava, državni pravobranilac u Splitu i ban Pri¬ 
morske banovine od srpnja 1932. do rujna 1938. Pravo mu 
prezime bijaše Cortellazzo, zatim je uzeo majčino djevojač¬ 
ko prezime Jablanović. Pisao je o književnosti i umjetnosti. 

Ante JELASKA (Split, 1912 — Novi Marof, 1983), oper¬ 
ni pjevač. Učio je vojno-momaričku školu. S prekidima 
pjevao je tenorske uloge u splitskom kazalištu od 1941. do 
1966. godine. Pjevao je glavne uloge u operama G. Verdija, 
J. Gotovca i dr. 

Jovan JEREMIĆ (Sremska Mitrovica, 1889 — Split, 
1972), srpski kazališni glumac i redatelj. Studirao je medi¬ 
cinu i pravo. Glumio je u beogradskom;, sarajevskom i dru¬ 
gim kazalištima. Od prvog do posljednjeg dana bio je član 
Narodnog kazališta za Dalmaciju (1921—1928), u kojemu je 
bio glumac, redatelj i tajnik (1924—1928). U Splitu je re¬ 
žirao više od 20 djela, među njima Stankovićevu Koštanu. 
Uredio je »kongresni broj« časopisa Gluma (Split, 1923). U 
splitskom kazalištu davane su neke predstave u njegovu 
prijevodu (npr. Ingeborg K. Gotza, 1928). 

Stjepan JOVANOVIĆ (Pazarište kod Gospića, 1828 — 
Zadar, 1885), austrijski namjesnik u Zadru. Završio je voj¬ 
ničke škole i bio je, poslije, podmaršal. Bijaše austrijski 
generalni konzul u Saraipvu tri i po godine (1861—1863). 
Upravljao je Dalmacijom četiri godine (1881—1885), od stu¬ 
denoga 1881. do smrti u prosincu 1885. Pokopan je u Gružu 
na groblju Gospe od Milosrđa. Prema uputama iz Beča htio 
je uvesti njemački jezik u unutrašnju upravu, ali se njego¬ 
vu naumu odupro sav Sabor. 

Antica JURAS (Split, 1899 — Zagreb, 1967), književ¬ 
nica. Profesorica prirodopisa u Splitu i Zagrebu. Objavila je 


dvije knjige: Zgode i nezgode Ciplića Njuškalića i Čudno¬ 
vate zgode Ciplića Njuškalića. 

Blaž JURIŠIĆ (Vrgada, otok kod Biograda na moru, 
1891 — Zagreb, 1974), filolog i književni kritičar. Podacima 
u Enciklopediji Jugoslavije i u Općoj enciklopediji JLZ mo¬ 
že se dodati: Bio je profesor hrvatsko-srpskog jezika na Vi¬ 
šoj pedagoškoj školi u Splitu (1945—1949). Kao glavni ured¬ 
nik (1930—1941) Hrvatske revije objavljivao je i radove pi¬ 
saca komunističke i lijeve orijentacije (A. Cesarec, I. G. 
Kovačić, Novak Simić i dr.). Tiskao je veliki broj pjesama 
i eseja (među njima i esej O Kranjčevićevoj lirici) Mirosla¬ 
va Krleže te studiju Vaše Bogdanova O Krležinu umjetnič¬ 
kom stvaranju. 

Juraj JUSTINIJANOVIĆ (Stari Grad na Hvaru, 1895 
— Zagreb, 1965), sveučilišni profesor. Pučku školu i realnu 
gimnaziju završio je u Splitu. Postigao je doktorat iz na¬ 
crtne geometrije na Tehničkoj visokoj školi u Zagrebu 
(1924). Službovao je i na realnoj gimnaziji u Splitu. Od godi¬ 
ne 1952. bio je redoviti profesor na Strojarsko-brodograđev- 
nom fakultetu u Zagrebu. Objavio je nekoliko školskih udž¬ 
benika i znanstvenih radova s područja deskriptivne geo¬ 
metrije. 

Duje KARAMAN (Split, 1809—1885), građevinski podu¬ 
zetnik. Kao poduzetnik sagradio je vojarnu Gripe kao i 
neke druge zgrade u Splitu. 

Luka KARAMAN (Split, 1855—1930), publicist. Osnivač 
vatrogasne čete u Splitu (1883). Ravnatelj trgovačke škole u 
Mostaru (1885—89) i škola u Sarajevu: tehničke (1889—1905) i 
realke (1916—1918). Tiskao je nekoliko knjiga i knjižica: 

Anatomijsko obilježje drveća. Katekizam dobre društveno¬ 
sti i dr. 

Srećko (Fortunato) KARAMAN (Split, 1840—1904), od¬ 
vjetnik i publicist. Doktor prava, aktivan u hrvatskom pre¬ 
porodu u Splitu. Pisao je o agrarnim kreditima, zađrugar- 
stvu, »vinskoj klauzuli« i dr. 

Mihael KARNER (Hajdina kod Ptuja, 1890 — Maribor, 
1960), slovenski upravni činovnik, šef poreskog ureda u 
Benkovcu i financijski direktor poduzeća Duhan u Mari¬ 
boru. Objavljivao je beletrističke priloge. 

Stipe KAŠTELAN (Zakučac, 1882 — Split, 1945), knji¬ 
ževnik i publicist. Župnikovao je 27 godina (1911—1938) u 
povijesnom središtu Poljica, u Gatima. Objavio je knjigu 
Povijesni ulomci iz bivše slobodne općine — republike Po¬ 
ljica. Njegova dramska trilogija (Počelo Poljica, Prodana 
djevojka i Rasulo Poljica) objavljena je u listu Poljica (1978, 
1979. i 1980). 

Lora KLIER (Knin, 1905 — Split, 1976), književnica. Po 
zvanju službenica. Crtice je objavljivala u tjedniku Dom i 
svijet, a dramu Braća galebovi u časopisu Mogućnosti (br. 
5. 1973). 

Urban KRIZOMALI (Knin, 1897 — Split, 1973), vjerski 
pisac. Doktorirao je iz crkvenog prava i crkvene glazbe. 
Više od dvadeset godina (1946—1967) bio je trogirski opat i 
župnik. Pisao je o crkvenoj povijesti i glazbi, najviše u 
Službenom vjesniku biskupije splitske i makarske. Autor je 
Katoličkog katekizma. 

Branko KRMPOTIĆ (Senj, 1905 — Našice, 1980), povi¬ 
jesni pisac i književnik. Od 1935. do 1937. bio je suplent na 
Biskupskoj klasičnoj gimnaziji u Splitu. Režirao je pred¬ 
stave Splitskih kazališnih dobrovoljaca organiziranih godi¬ 
ne 1937. Napisao je mnogo studija, rasprava i književnih 
prikaza iz srednjovjekovne povijesti grada Senja, tiskanih 
najviše u Senjskom zborniku. 

Juraj KRSTINIĆ (Vrboska na Hvaru, 1895 — Beograd, 
1956), liječnik. Dvadeset godina (1923—1943) bio je općinski 
liječnik u Blatu na Korčuli. Poslije oslobođenja radio je u 
vojnoj bolnici u Splitu. Pokopan je u Splitu. 

Ante KRVAVICA (Vrlika, 1904), publicist. Sudac u raz¬ 
nim mjestima u Hrvatskoj. Beogradski dopisnik i suradnik 
splitskih listova (Jadran i dr.) 

Ivan KRŽANIĆ (Podgora kod Makarske, 1868 — Split, 
1905), profesor. Po zvanju svećenik, diplomirao je i doktori¬ 
rao iz klasične filologije. Od godine 1900. do smrti bio je 
profesor u klasičnoj gimnaziji u Splitu. Napisao je studiju 
Jezik Homerovih pjesama. 

Petar KUNIČIĆ (Dol na Hvaru, 1862 — Split, 1940), 
književnik i publicist. Po zvanju bijaše učitelj. S talijan- 

skog jezika preveo je De Amicisovo Srce. Napisao je neko¬ 
liko knjiga: Viški boj. Uspomene, Petar Hektorović i dr. 

Rajmund KUPAREO (Vrboska na Hvaru, 1914), esteti- 
čar i književnik. Dominikanac, doktor teologije i sveuč. na¬ 
stavnik u Santiagu (čile, 1950—1971). Znanstvene, stručne i 
beletrističke radove objavljivao je na hrvatskom i španjol¬ 
skom jeziku. 

Jozo LOZOVINA MOSOR (Seget Donji, 1919—1946) na¬ 
rodni heroj. Kao učenik drugog razreda građanske škole u 
Trogiru (1933) zbog politike izbačen je iz škole. Član Skoja 
od 1934, a KPJ od 1939. Od prvog dana sudionik je NOP-a. 
Bio je komandant Splitskog vojnog područja, komandant 
Komande grada Trogira itd. Pod njegovim rukovodstvom 
formirane su u Segetu Donjem u rujnu 1943. dvije dalma¬ 
tinske brigade — osma i deveta. Prvi je predsjednik NOO 
Trogira. 

Antun LUBIN (Trogir, 1809—1900), dantist. Članku u 
knjizi Enciclopedia italiana (Rim, 1934) može se dodati: pr¬ 
vu poduku dobio je u Trogiru privatno kod I. Skakoca. 
Studirao je pedagogiju, povijest, klasične i orijentalne je¬ 
zike. Postigao je doktorat iz filozofije u Padovi. U Trogiru 
je bio direktor niže škole 1832. Gimnazijski profesor u Za¬ 
dru, Splitu i u Veneciji, a sveučilišni profesor u Gracu do 
godine 1875. Bio idejni vođa trogirskih autonomaša i talija- 
naša. Njegovi rukopisi nalaze se u knjižnici Slade — šilovi- 
ća u Trogiru. 

Vicko MADIRAZZA (Trogir, 1880—1939), donačelnik. Po 
zanimanju bijaše drvodjelac. Osnivač Hrvatskog sokola i 
jedan od osnivača HPD Berislavić. Više puta bio je općin¬ 
ski donačelnik u Trogiru. 

Ivan MAJSTROVIĆ (Dragljane, 1868 — Split, 1947), 
publicist i književnik. Doktor prava, odvjetnik u Splitu. 
Napisao je knjigu Izrael, igrokaz Krvavi Badnjak i dr. 

Alberto MARANGUNIĆ (Milna na Braču, 1867 — Para¬ 
na u Argentini, 1940), trgovac i dobrotvor. Vlasnik velike 
trgovine hranom, kolonijalnom robom i likerima u Parani. 
Godine 1926. podijelio je 260 tisuća dinara društvu Marjan, 
Jadranskoj straži. Jugoslavenskoj matici, Hrvatskom radi- 

ši i drugima. Na Marjanu u zahvalu jedan je put nazvan 
Marangunićev put. 

Marin MARASOVIĆ (Split, 1895—1980), graditelj i gra¬ 
đevinski poduzetnik. Gradio je objekte u Splitu i izvan nje¬ 
ga a u vezi su s Ivanom Meštrovićem: Meštrovićeva galeri¬ 
ja u Splitu, Meštrovićev mauzolej u Otavicama, Meštroviće- 
ve spomenike u Beogradu i drugdje. 

Ljubo MARČIĆ BRUSINA (Drniš, 1899 — Split, 1972), 
publicist. Završio je realku u Splitu. Radio je kao službenik 
u Splitu. Najviše je članaka objelodanio u Prirodi, a sura¬ 
đivao je i u drugim listovima i časopisima člancima s pod¬ 
ručja zemljopisa i pomorstva. 

Pavo MARDEŠIĆ (Komiža na Visu, 1895 — Split, 1978), 
brodograditelj. Diplomirao je iz brodogradnje i brodskog 
strojarstva u Beču (1922). Dugo je radio kao šef konstruk- 
cionog ureda u splitskom brodogradilištu. Bio je i direktor 
Dalmabroda. Stručni prevodilac i pisac Rječnika komiškog 
govora (u Hrvatskom dijalektološkom zborniku, br. 4, Za¬ 
greb, JAZU, 1977). 

Ivo MARJANOVIĆ (Split, 1913), glumac. Završio je 
realnu gimnaziju u Splitu. Prvi put se pojavio na pozorni¬ 
ci god. 1925. Najduže vrijeme glumio je u splitskom kaza¬ 
lištu, u djelima M. Krleže (Silberbrandt u Gospodi Glem- 
bajevima; Aurel i Urban u Ledi), w. Shakespearea i u mno¬ 
gim komedijama. 

Erald MARKI (Split, 1876—1958), meteorolog. Osnovao 
je meteorološki opservatorij na Marjanu (1927) i bio njegov 
prvi ravnatelj. Autor je dvije knjige: Klimatske prilike Dal¬ 
macije i Vrijeme. 

Vjelcoslav MAŠTROVIĆ (Zadar, 1913), povjesničar i bi¬ 
bliograf. Diplomirao je i doktorirao na pravnom fakultetu. 
Ravnatelj Naučne biblioteke (1947—1960) i osnivatelj (1954) 
te voditelj Instituta JAZU u Zadru. Objavio je više od četi¬ 
ri stotine radova, od toga osamnaest knjiga: Jadertina cro- 
atica (bibliografija u tri knjige). Posljednji gusari na Jadran¬ 
skom moru i dr. 

Mate MATAS (Kladnjice kod Lećevice, 1878 — Split, 
1944), hotelijer. Od godine 1910. imao hotel u središtu gra- 

da Splita koji je promijenio tri imena: Bristol, Mostar i 
Praha (Arciđakonova ulica, danas Ilirske akademije). 

Dane (Ante) MATOŠIĆ (Split, 1881—1951), građevinski 
inženjer. Sagradio je niz pomorskih objekata u Sušaku, Ši¬ 
beniku, Splitu, Gružu, Zeleniki i Kotoru, a i neke objekte 
visokogradnje. 

Filip MATOŠIĆ (Split, 1877—1942), težak. Bio je maj¬ 
stor za navrtanje loza i lovac. 

Jerko MATOŠIĆ (Split, 1890—1942), ravnatelj. Završio 
je pravni fakultet i dvadesetak godina (do smrti) bio je di¬ 
rektor ureda za socijalno osiguranje u Splitu. Pjevao je kao 
bariton u Zvonimiru. 

Jordan MATOŠIĆ (Split, 1895—1973), trgovac. Završio 
je četvorogodišnju trgovačku školu. Dvadesetak godina pro¬ 
davao je srećke Državne klasne lutrije te barut i eksploziv 
u Splitu. 

Paško MATOŠIĆ (Split, 1851—1898), trgovac. Na Rivi 
je imao trgovinu konopom. 

Robert MENINI (Split, 1827 — Sofija, 1916), biskup. 
Doktor prava, kapucin i od godine 1880. pomoćni biskup 
Sofije i Plovdiva. Pokopan je u katedrali u Plovdivu. Crkvi 
u Bugarskoj služio je 36 godina. U Plovdivu je otvorio sje¬ 
menište (1882), bolnice u Sofiji i Plovdivu, podigao je dva 
sirotišta i drugo. Doveo je hrvatske redovnice u Bugarsku. 
Tako su one vodile bolnicu u Sofiji. Tiskao je svoje propo¬ 
vijedi, razmatranja i predavanja. 

Mate MEŠTROVIĆ (Veli Drvenik, 1910), književni 
kritičar i esejist. Po zvanju svećenik, urednik Crkve u svi¬ 
jetu (1966—1969). Pjesme, književne kritike i eseje objavlji¬ 
vao je u raznim listovima i časopisima (Hrvatska prosvje¬ 
ta, Obzor, Savremenik, Hrvatska revija, Crkva u svijetu i 
dr.). U književnim radovima traži u prvom redu umjetnost. 

Valerije (Vale) MICHIELI—TOMIĆ (Pučišća na Braču, 
1841—1899), bolnički ravnatelj. Općinski predsjednik u rod¬ 
nom mjestu. U Crnoj Gori boravio je od 1875. do 1879. Bio 
je prvi liječnik i ravnatelj prve crnogorske bolnice u Ce- 

tinju. U Narodnom listu objavio je veći broj članaka s po¬ 
dručja medicine. 

Ivan MISCHIATTO (Zadar, 1824 — Split, 1909), gimna¬ 
zijski ravnatelj. Svećenik, profesor filozofije i povijesti u 
klasičnoj gimnaziji u Splitu. Ravnatelj te gimnazije bio je 
od 1869. do 1871. godine. 

Ante MLADINA (Budimir, 1860 — Split, 1940), trgovac. 
Od godine 1884. do 1937. imao je trgovačku radnju galante- 
rijskom robom u Bosanskoj ulici 2 (palača obitelji Cambi). 
Jedan od osnivača društva Marjan. 

Hrvoje MOROVIĆ (Žman na Dugom otoku, 1914 — 
Split, 1982), književni povjesničar. Od godine 1940. do odlaska 
u mirovinu (1979) radio je u Naučnoj biblioteci u Splitu, u 
dva navrata (1961—1967; 1974—1979) bio je njezin ravnatelj. 
Bijaše i profesor Više pedagoške škole i Pedagoške aka¬ 
demije. Objavio je nekoliko knjiga: Građa za bibliografiju 
splitske periodike (u dva dijela), Povjest biblioteka u gradu 
Splitu i dr. Znanstveno je proučavao stariju hrvatsku knji¬ 
ževnost. 

Miroslav MRKONJIĆ (Split, 1901—1976), profesor. Di¬ 
plomirani inženjer kemije, više od trideset godina (1937— 
—1969) predavao je tehnologiju na ekonomskoj školi u Spli¬ 
tu. 

Slavko MUŽINIĆ (Labin u Istri, 1906 — Trst, 1972), 
ihtiolog. Diplomirao je i doktorirao (1934) u Beogradu. Di¬ 
rektor Ađria-Danube u Trstu. Jedan od pionira jugoslaven¬ 
skog ribarstva i autor mnogih znanstvenih i stručnih knjiga 
i rasprava: Riba kao čovječja hrana, Ekološka ispitivanja 
na jadranskoj srdeli i dr. 

Stanislav MUŽINIĆ (Split, 1910—1980), publicist. Tri¬ 
desetih godina objavljivao je u dnevniku Novo doba i u li¬ 
stu Štandarac (pretežno pod šifrom Mu-sta) sastavke i hu- 
morističke crtice te sjećanja iz vremena školovanja u trgo¬ 
vačkoj akademiji, koju je završio. 

Toma MUŽINIĆ (Split, 1886—1951), glumac. Po zvanju 
je bio službenik. U nekim izvedbama Splitskog kazališnog 
društva tumačio je glavne uloge, npr. u drami Eksplo 
zija u katedrali (1933) A. Alligera. 


Nikola NARDELLI (Dubrovnik, 1857—1925), austrijski 
namjesnik u Zadru. Završio je pravni fakultet, šest godina 
(1906—1911) bio je predsjednik Namjesništva u Zadru i je¬ 
dini dalmatinski Hrvat koji je obnašao tu dužnost za vrije¬ 
me austro-ugarskog upravljanja Dalmacijom. Tada je done¬ 
sena (1909) jezična naredba koja je napokon uvela hrvatski 
ili srpski jezik kao službeni jezik u Dalmaciji, ali je i dalje 
talijanski imao određene privilegije. 

Niko NOVAKOVIĆ LONGO (Knin, 1875—1954), mini¬ 
star. Bio je liječnik i na Cetinju na dvoru crnogorskog kra¬ 
lja Nikole. Narodni zastupnik i ministar bez portfelje u sta¬ 
roj Jugoslaviji. 

Teodor (Božidar) NOVAKOVIĆ (Biočić, 1846 — Kninsko 
polje, 1919), pjesnik. Kao pravoslavni sveštenik službovao je 
četrdesetak godina (od 1876) u Kinskom polju i dotjerao 
do protoprezbitera Kninskog prezbiterata. Domoljubne i so¬ 
cijalne pjesme objavljivao je u Prvencu i drugdje. 

Damjan OMČIKUS (Knin, 1868 — Šibenik, 1937), pri¬ 
povjedač. Od 1920. do 1935. bio je profesor trgovačke aka¬ 
demije u Splitu. Tiskao je četiri knjige pripovijesti: Dis- 
jekta, I—IV. 

Karlo OPOLSKI (Sisak, 1875 — Zagreb, 1935), tehnički 
nadzornik u kazalištu. Izučio je električarski, umjetno-bra- 
varski, strojarski i automehaničarski obrt. Mnogo je godina 
radio u Hrvatskom narodnom kazalištu u Zagrebu i Osije¬ 
ku. U Split je došao godine 1920. i ostao jednu kazališnu 
sezonu (1921/1922). Rukovodio je poslovima oko adaptaci¬ 
je kazališne zgrade i pozornice. 

Nikola OSTOIĆ (Blato na Korčuli, 1803—1869), arheo¬ 
log i povjesničar. Završio je dva razreda franjevačke gim¬ 
nazije. Kad je Blato postalo samostalna općina, izabran je 
godine 1865. za prvog načelnika te općine. Tražio je, saku¬ 
pljao i bilježio rimske spomenike na otoku Korčuli. Post- 
umno je objelodanjen njegov Compenđio storico dell ’isola 
di Curzola. 

Miloš PARENTA (Kašić, 1867 — Beograd, 1944), vjer¬ 
ski pisac i rektor bogoslovije. Kao paroh služio je u Polači, 
Biskupiji, Bribiru, Kašiću i Kninu. Bio je profesor i rektor 




pravoslavne bogoslovije u Sremskim Karlovcima. Napisao 
je knjige: Ima li duše?. Je li duša besmrtna i Apologetika. 

Stanko PETROV (Metković, 1887 — Sinj, 1963), knji¬ 
ževnik i vjerski pisac. Diplomirao je i doktorirao iz kla¬ 
sične filologije. Franjevac. Tiskao je dvadesetak knjiga, knji¬ 
ževnog i vjerskog sadržaja, npr. Modemi konvertiti i dr. 

Gabro PILIĆ (Zadar, 1890 — Split, 1975), novinar i 
književnik. Diplomirao je na pravnom fakultetu u Beogra¬ 
du (1936). Od 1921. do 1941. bio je stalni beogradski dopis¬ 
nik zagrebačkih listova Jutarnji list i Obzor. Objavio je ro¬ 
man Lopov (1918). 

Martin PODPEČAN (Dobrna kod Celja, 1909 — Split, 
1981), krojač slovenskog podrijetla. Godine 1935. došao je 
u Split, u kojemu je imao krojački salon (Obrov 10). 

Petar POLIĆ (Vrgorac, 1871 — Split, 1945), poštanski 
upravitelj. Gimnaziju je završio u Dubrovniku. Bio je upra¬ 
vitelj pošte u Splitu. 

Onisim POPOVIĆ (Biskupija, 1872 — Sinj, 1914), ra¬ 
tar. Jedan od pionira zadružnog pokreta u sjevernoj Dalma¬ 
ciji i osnivač (1907) poljoprivredne zadruge u Biskupiji. Ak¬ 
tivan na kongresu poljoprivrednih zadrugara godine 1912. u 
Kninu. Na »veleizdajničkom procesu« osuđen je na smrt. 

Ida PREGARC (Rab, 1897), glumica slovenskog podri¬ 
jetla. U Trstu je pohađala Dragutinovićevu dramsku školu. 
U Narodnom kazalištu za Dalmaciju (1921—1925) glumila je 
u prvom redu karakterne uloge. Predstavljala je naslovnu 
ulogu u Vojnovićevoj Gospođi sa suncokretom i mnoge dru¬ 
ge uloge. Od listopada godine 1932. živi i radi u Beogradu. 

Ante PUOVIĆ (Trogir, 1840—1909), liječnik. U rodnom 
gradu besplatno je liječio pristaše narodnog pokreta. Ama¬ 
terski se bavio glazbom. 

Špiro PUOVIĆ (Trogir, 1842—1901), načelnik. U Trstu 
je završio trgovačku akademiju. Bio je prvi hrvatski načel¬ 
nik u svojem gradu (1887—1891). U Trogiru je privlačio pa¬ 
žnju, jer se je odijevao kao naši ilirci prošlog stoljeća. 


Dika RADIĆA — MARJANOVIĆ (Split, 1892 — Suti- 
van na Braču, 1984). kuharski pisac. Kao stručna uči¬ 
teljica službovala je u raznim dalmatinskim mjestima. Nje¬ 
zina Dalmatinska kuhinja (1938) doživjela je nekoliko iz¬ 
danja. 

Slavko RADIĆA (Split, 1888—1938), privrednik. Zavr¬ 
šio je visoku trgovinsku školu u Innsbrucku. Bio je dugo¬ 
godišnji predsjednik Trgovinsko-obrtničke komore u Splitu. 

Ante RADOVČIĆ (Split, 1921—1979) leksikograf. Po za¬ 
nimanju dipl. inž. šumarstva, nosilac Partizanske spomeni¬ 
ce 1941. Poslije oslobođenja radio je u Ministarstvu šumar¬ 
stva NRH. Autor je Rečnika šumarskih izraza (Beograd, 
1966). 

Gabriel RODIĆ (Vrginmost, 1812 — Beč, 1890), austrij¬ 
ski namjesnik u Zadru. U vojsci se borio zajedno s banom 
Jelačićem, pa je postao i general (1859). Bio je brigadir i 
politički upravitelj Kotora, godine 1869. austrijski vojni za¬ 
povjednik Dalmacije i dvanaest godina (1870—1881) austrij¬ 
ski namjesnik u Zadru. Po podrijetlu je bio Srbin. 

Petar RUŽEVIĆ (Jelsa, 1896. — Split, 1984), profesor. 
Od godine 1938. do umirovljenja (1957) predavao je prirodne 
znanosti u klasičnoj gimnaziji u Splitu. Svoje radove objav¬ 
ljivao je u časopisu Priroda. 

Ante RUZIĆ BAĆO (Split, 1883—1936), sportaš. Legen¬ 
darni splitski trkač (»brži od parnih lokomotiva, izdržlji- 
viji od trkaćih konja«), U Buenos Airesu godine 1912. pre¬ 
valio je 38 kilometara u dva sata. Izdavao je humorističke 
listove. 

Petar SABIĆ (Stari Grad na Hvaru, 1886 — Split, 1924), 
književnik. Gimnaziju je završio u Splitu, a pravo u Pra¬ 
gu. Odvjetnički perovođa i državni činovnik u Sarajevu, 
Splitu i Beogradu. Uređivao je »šaljivi tjednik za ljude do¬ 
bre volje« pod nazivom Golub (1919—1924). Tiskao je paro¬ 
diju Izborno Kosovo. 

Ante SASSO (Trogir, 1856—1941), prevodilac. Svećenik, 
kateheta i profesor u sjemeništima u Zadru i Splitu. Obja¬ 
vio je u prijevodu Ispovijesti sv. Augustina, Zaručnike, A. 

Manzonija i Grobove U. Foscola. U Jugoslavenskoj akade¬ 
miji čuva se njegov rukopisni prijevod Danteove Komedije 
(1920—1940), iz kojega je neke odlomke objelodanio. Kome¬ 
diju je preveo u tercinama i to trohejskim nerimovanim 
desetercem. 

Vjekoslav SASSO (Trogir, 1905 — Split, 1984), kazali¬ 
šni domaćin. Po zanimanju drvodjelac. Bio je domaćin 
splitskog kazališta tridesetih godina. 

Andro SENTINELLA (Trogir, 1897 — Šibenik, 1970), 
dirigent. Kao glazbeni pedagog, dirigent, orguljaš i zboro- 
vođa radio je u Trogiru, Šibeniku i Zagrebu. Bio je melo- 
graf šibenskih crkvenih pučkih napjeva. 

Petar SENJANOVIČ (Split, 1876 — Zagreb, 1955), pro¬ 
jektant i stručni pisac. Završio je visoku tehničku školu u 
Beču. Pomoćnik ministra prometa u Beogradu (1930—1937). 
Punih pedeset godina bio je na čelu svih pothvata za teh¬ 
ničko i privredno unapređenje Splita i Dalmacije. Projek¬ 
tirao je građevinske radove na Marjanu do godine 1923, su¬ 
djelovao je u gradnji ličke željezničke pruge i dr. 

Frane SLADE (Trogir, 1887—1965), načelnik. Završio je 
pučku školu i razne tečajeve. Blagajnik i rukovodilac za¬ 
druga te trogirski načelnik (1932—1935). Donio je u Dalma¬ 
ciju »holandski krumpir« za sadnju. 

Josip SLADE (Trogir, 1820—1911), inženjer i načelnik. 
Postigao je dva doktorata (iz filozofije i matematike) u Pa¬ 
dovi. Trogirski načelnik (1892—1905) i jedan od prvaka Na¬ 
rodne stranke u svojem gradu. Projektant je kazališta u 
Šibeniku, a u Trogiru velikog pokretnog mosta (srušen je 
u drugom svjetskom ratu). Mnogo je radio u Crnoj Gori 
(plan grada Nikšića, most preko Bojane, ambasade u Ceti- 
nju, kolski put Kotor—Lovćen—Cetinje itd.). U Kninu je s 
fra Lujom Marunom osnovao prvi hrvatski arheološki mu¬ 
zej. 

Roko SLADE—ŠILOVIĆ (Trogir, 1872—1944), publicist 
i ljekarnik. Članku u Enciklopediji likovnih umjetnosti mo¬ 
že se dodati: Roko Slade Šilović nije nikada dobio dozvolu 
za vlastitu ljekarnu u Trogiru. Objavio je oko 60 radova. 


Neke radove iz Tršćanskog Lloyda tiskao je u posebnoj knji¬ 
zi Nekoje crtice iz narodnog gospodarstva u Trogiru (1909). 
Pisac je prvog vodiča o Trogiru (1921) i prevodilac knji¬ 
ževnih radova. Za vrijeme prvog svjetskog rata pisao je 
kroniku o događajima u Splitu, a za vrijeme drugog o do¬ 
gađajima u Trogiru. U rukopisu je ostala njegova knjiga 
Opća uputa u galensko ljekarništvo. 

Ton SMERDEL (Silba, 1904 — Zagreb, 1970), prevodi¬ 
lac i pjesnik. Diplomirao je i doktorirao iz klasične filolo¬ 
gije. Neko vrijeme bio je sveučilišni docent u Skopju. Pisao 
je pjesme na hrvatskom i latinskom jeziku. Mnogo je pre¬ 
vodio, naročito G. Leopardija o kojemu je i pisao. Sastav- 
vio je antologiju starogrčke lirike Orfej i Pan. 

Branko STANOJEVIĆ (Split, 1897—1921), književnik i 
novinar. Jedan od pokretača i urednika lista Električne 
stranice (1920). Njegova pjesma Dva grada ušla je u neko¬ 
liko antologija. 

Ivan STOJANOVIĆ (Dubrovnik, 1829—1900), prevodilac 
i književnik. Tridesetak godina bio je svećenik u Rijeci Du¬ 
brovačkoj, a zatim kanonik u Dubrovniku. Osjećao se Sr¬ 
binom katolikom. Objavio je prvi svezak Anegdota i razli- 
čitijeh mudrijeh izreka i Dubrovačku književnost (341 stra¬ 
nica, naklada Srpske dubrovačke akademske omladine). Pre¬ 
veo je Engelovu Povijest dubrovačke republike. 

Kerubin ŠEGVIĆ (Split, 1867 — ?, 1945), književnik i pu¬ 
blicist. Svećenik i profesor slavistike. Pisao je novele, ro¬ 
mane (Na solinskim ruševinama, Jača od smrti), ocjene, 
književno-povijesne radnje (Kratka povijest hrvatske (srp¬ 
ske) književnosti, 1911), polemike i si. Napisao je rasprave 
o Mažuraniću, Njegošu i nekim drugim piscima. Isticao se 
u književnoj borbi starih protiv mladih u razdoblju hrvat¬ 
ske moderne. 

Nikola ŠIMIĆ (Igrane u Makarskom primorju, 1854— 
1913), književnik. Po zvanju svećenik. Predstavnik verizma, 
autor Slika i crta iz seoskog života (1887) i drugih knjiga. 
Poznate su mu novele: Stari Pavao i Sveti dnevi. 

Josip ŠKARIĆ (Postira na Braču, 1887—1976), medicin¬ 
ski pisac. Ravnatelj bakteriološke stanice i higijenskog za- 

voda u Splitu. Objavljivao je stručne i znanstvene radove s 
područja epiđemiologije i bakteriologije. Objelodanio je 
Uspomene jednog liječnika (Split, 1965). 

Augustin TARTALJA (Tartaglia — Split, 1862 — Za¬ 
greb, 1932), srednjoškolski ravnatelj. Profesor kemije i če¬ 
tiri puta direktor: u Mostaru trgovačke škole, u Banjoj Lu¬ 
ci više realke, a u Sarajevu dviju škola, učiteljske (prepa¬ 
randije) i trgovačke. Napisao je Uputstvo u kemijsku ana¬ 
lizu. 

Bruno TARTALJA (Banja Luka, 1900 — Sarajevo, 1973), 
statičar. Iz tehnike je diplomirao i doktorirao u Pragu. Od 
godine 1950. do 1966. bio je profesor iz tehničke mehanike 
na šumarskom odjelu Poljoprivredno-šumarskog fakulteta u 
Sarajevu. Autor je većeg broja stručnih i znanstvenih ra¬ 
dova: Šumsko građevinarstvo i dr. 

Ivo TARTALJA (Split, 1878 — Lepoglava, 1949), ban. 
Vidi o njemu bilješku u knjižici Iz povijesti Splita J. Ba- 
rića i Š. Jurišića (1983). 

Mihovil TARTALJA junior (Split, 1854 — Grac, Austri¬ 
ja, 1924), publicist. Autor knjige Vinarstvo za puk i surad¬ 
nik Vinarskog almanaha (Split, 1890). Doprinio je borbi pro¬ 
tiv krupe koja je uništavala vinograde, i o tome je pisao. 

Petar TARTALJA (Split, 1830 — Zadar, 1905), ratarski 
pisac. Studirao je agronomiju u Francuskoj, kojoj je bio vi- 
cekonzul u Splitu (1870—1894). Napisao je tri knjige: Poljo¬ 
djelstvo, Žitarice i poljodjelstvo najdičniji zanat. Predsjed¬ 
nik SMD Zvonimir (1885—1891). 

Petar TARTALJA (Gradac, 1901 — Split, 1975), medi¬ 
cinski pisac. Radio je kao liječnik i specijalist iz epidemio- 
logije i tropskih bolesti u higijenskom zavodu u Splitu 
(1933—1968). Objelodanio je 16 stručnih i znanstvenih rado¬ 
va iz svoje specijalnosti na hrvatskom jeziku i 9 na nje¬ 
mačkom i francuskom. 

Jakov TOMASOVIĆ (Kučići kod Omiša, 1882 — Split, 
1962), knjižar i književnik. Završio je tri razreda splitske 
gimnazije. Trideset godina (od godine 1915) imao je vlasti¬ 
tu knjižaru i papirnicu u Omišu koja je promijenila tri pro¬ 


storije (Vangrad, Fošal i Priko). U Omišu je izdavao i ure¬ 
đivao mjesečnik za književnost i kulturu Jadranska vila 
(1928—1937, više od sto brojeva) u nakladi od pet stotina 
do tisuću primjeraka. To je bio jedini književni časopis na 
Jadranu koji je stalno izlazio u to vrijeme. Napisao je de¬ 
set knjiga i knjižica pjesama, crtica, putopisa i si. Njegov 
vodič o Omišu doživio je dva izdanja (1926. i 1932.). 

Dinko TOMAŠIĆ (Smokvice na Korčuli, 1902 — SAD, 
1975), sociolog. Diplomirao je i doktorirao (1926) na prav¬ 
nom fakultetu u Zagrebu. Od godine 1940. živio je u Sjedi¬ 
njenim Američkim Državama kao sveučilišni profesor. Je¬ 
dan je od prvih hrvatskih i jugoslavenskih sociologa, pisac 
nekoliko knjiga. Uglavnom, područje je njegova znanstvenog 
proučavanja kulturalistička etno-sociologija. 

Josip TOMMASEO (Split, 1894—1970), liječnik. Nasli¬ 
jedio je oca Nikolu na dužnosti gradskog fizika. Bio je i li¬ 
ječnik željezničara, pomoraca i učenika. 

Nikola TOMMASEO (Trogir, 1864 — Split, 1933), liječ¬ 
nik. Dugogodišnji gradski fizik splitske općine i jedan od 
prvih splitskih specijalista za porođaje. 

Josip TONČIĆ (Rab, 1847 — Split, 1931), pođnamje- 
snik. Pravo je studirao u Zagrebu i Beogradu. U Beogradu 
je bio osobni tajnik srpskog državnika Jovana Ristića. Ko¬ 
tarski poglavar u Hvaru, Splitu, Šibeniku i Dubrovniku te 
potpredsjednik Namjesništva u Zadru (1906—1911). Surađi¬ 
vao je u Narodnom listu. 

Zdenko TONČIĆ (Split, 1904—1976), arhitekt. Diplomi¬ 
rao je i doktorirao (1931) u Beču. Projektirao je nekoliko 
školskih zgrada u Splitu, npr. građevinsku školu. Autor je 
urbanističkog plana novog Hvara. Više od tri desetljeća bio 
je profesor u srednjoj tehničkoj i građevinskoj školi. 

Sigismund TRECHE (Herceg-Novi, 1856 — Split, 1919), 
upravni činovnik. Viši porezni upravitelj i šef poreznog ure¬ 
da u Splitu. 

Luigi TROCOLI (? — Split, 1901), kavanar. Doseljeni 
Talijan. Prvu je kavanu otvorio na Rivi, a zatim je, sedam¬ 
desetih godina, preuzeo kavanu na Pjaci (danas Central) 
i sagradio hotel. 

Velimir URLIĆ (Rogoznica kod Šibenika, 1903 — Split, 
1983), medicinski pisac. Doktor medicinskih znanosti. Radio 
je od 1933. do 1973. godine u higijenskom zavodu u Splitu. 
Objavio je pedesetak stručnih i znanstvenih radova. Prou¬ 
čavao je u prvom redu endemijski pjegavac. 

Aleksandar VEREŠČAGIN (Moskva, 1885 — SAD, 1965), 
kazališni i filmski glumac i redatelj ruskog podrijetla. U 
splitskom kazalištu glumio je i režirao jednu sezonu (1922 
—1923). U dnevniku Novo doba 22. lipnja 1923. popisao je 
svoja kazališna djela, prijevode i preradbe. Drame: Manija 
ubojstva, Slijepci i dr. 

Pero VIČAN (Topolo kod Stona, 1862—1948), općinar. 
Školu je privatno učio kod župnika. Radio je kao zemljo¬ 
radnik i trgovac. Dugogodišnji vijećnik općine u Stonu i 
vlasnik privatne knjižnice. Potaknuo je izgradnju prve pučke 
škole u Topolom, Ošljem i Smokovljanima. Znao je latin¬ 
ski i talijanski jezik. 

Ljubomir VLAČIĆ (Metković, 1868 — Beograd, 1942), 
vjerski i pravni pisac. Paroh u Dalmaciji i arhijerejski za¬ 
mjenik. Objavio je 34 rada vjerskog i pravnog sadržaja. 
Njegova su djela: Jugoslovensko bračno pravo. Austrijsko 
bračno pravo, Pravoslavna crkvena općina neretvanska i dr. 

Niko VODOPIĆ (Dubrovnik, 1827—1900), prevodilac. 
Pomorski kapetan i općinski funkcionar u Dubrovniku. Bio 
je brat biskupa i književnika Mate Vodopića. Jedan od os¬ 
nivača dubrovačke čitaonice i prevodilac Byrona na tali¬ 
janski jezik. 

Niko VODOPIĆ (Imotica kod Dubrovnika, 1898 — Be¬ 
li Manastir, 1940), općinar. Završio je pučku školu i bio je 
zemljoradnik. Dugogodišnji vijećnik općine u Stonu i vla¬ 
snik privatne knjižnice. 

Vjekoslav VRDOLJAK (Dobrota u Boki Kotorskoj, 
1893 — Split, 1960), profesor i tajnik. Završio je ekonomski 
fakultet u Zagrebu i bio profesor knjigovodstva i trgovačke 
korespondencije te tajnik u trgovačkoj akademiji u Splitu. 

Ivan VUČETIĆ (Hvar, 1858 — Dolores, Argentina, 1925), 
kriminalist i pisac. Pučku školu i privatnu klasičnu gimna¬ 


ziju završio je u rodnom gradu. Godine 1884. otišao je u 
Argentinu i četrdesetak godina radio u tamošnjoj policiji. 
Njegov sistem prepoznavanja osoba po otiscima prstiju (de- 
setoprstna daktiloskopija) upotrebljava se i danas. Osnivač 
je i prve daktiloskopske zbirke na svijetu (1891) i pisac ne¬ 
koliko stručnih i znanstvenih knjiga. 

Mato VUČETIĆ (Hvar, 1892 — Pariz, 1981), publicist 
i pjesnik. Od godine 1916. živio je u Parizu. Studirao je 
pravo. Bio je dopisnik dnevnika Obzor (1922—1929) iz tog 
grada i atešej za tisak jugoslavenske ambasade (1929—1941)- 
Objavio je pet knjiga pjesama na hrvatskom jeziku, knjigu 
feljtona Pariške šetnje i četiri knjige na francuskom jezi¬ 
ku. Pod pseudonimom Spectator tiskao je knjigu La Post- 
tion internationale de la YougosIavie (1938). 

Vinko VUČETIĆ (Split, 1898), tehničar. Radio je u Du¬ 
brovniku i Splitu. Između ostalog konstruirao je autobusnu 
karoseriju, jednu od naših prvih poslije oslobođenja. 

Mate ZANONI (Trogir, 1831 — Šibenik, 1903), biskup. 
Doktor teologije, profesor realke u Splitu, od 1887. opat u 
Trogiru, a od 1894. biskup u Šibeniku. Pokopan je u Tro¬ 
giru. Surađivao je u Narodnom listu. 

Ivan ZNIDARČIČ (Gorica, 1875 — Zagreb, 1945), knji¬ 
žar slovenskog podrijetla. Godine 1900. došao je u Split i 
postao upravitelj tek osnovane Knjižare Sjemeništa (Hrvo- 
jeva 6). Radila je pod nazivom Hrvatska knjižara do godine 
1948. Znidarčič je bio njezin upravitelj trideset godina (1900 
—1905. i 1920—1945). 

Vjekoslav ZORICA (Kožino kod Zadra, 1915 — Split, 
1983), fizičar. Studirao je u Višoj pedagoškoj školi u Spli¬ 
tu. Tiskao je tri knjige: Ubrzana i konačna brzina kod sila. 
Smisao mase i energije u današnjoj nauci i O gravitaciji. 

USTANOVE, ORGANIZACIJE I DRUŠTVA 

ARBANASI — do godine 1944. samostalno naselje na 
jugoistočnom dijelu zadarskog poluotoka, od tada dio gra¬ 
da Zadra. Naseljeno je uglavnom Arbanasima, albanskim 
doseljenicima s početka 18. stoljeća. U Arbanasima je go¬ 
dine 1866. osnovana učiteljska škola (preparandija), a uki¬ 
nuta je godine 1921. za talijanske okupacije (1918—1944). 
To je bila muška učiteljska škola za čitavu Dalmaciju. Po¬ 
slije, bila je preseljena u Šibenik. 

ČITAONICA Hrvatski napredak u Veloj Luci na Kor¬ 
čuli (1894—1914). — Prvo prosvjetno-kulturno društvo u to¬ 
me mjestu. Imala je do pedeset članova. Čitaonica se na¬ 
lazila u palači Franulović. Danas se u toj palači nalaze 
knjižnica s čitaonicom, muzej i galerija. 

FRANJEVAČKA klasična gimnazija u Sinju. — Prva 
gimnazija u Dalmaciji, a vjerojatno i u Hrvatskoj, s hrvat¬ 
skim nastavnim jezikom. Osnovana je godine 1838. Imala 
je osam razreda, a pravo javnosti dobila je godine 1854. U 
njoj su predavali i rodoljubi fra Ante Konstantin Matas, fra 
Šimun Milinović, fra Špiro Tomić i drugi. Gimnazija dje¬ 
luje sve do danas. 

Kulturno-umjetničko društvo HUM osnovano je u Ve¬ 
loj Luci godine 1909. i s prekidima djeluje do danas. U 
društvu danas djeluje mješoviti zbor, folklorna i dramska 
grupa te tri klape. Najznačajnija osoba u društvu bio je 
Nikola Mirošević, zborovođa i skladatelj. Njegova skladba 
Himna Veloj Luci još uvijek je na repertoaru društva HUM. 

JUGOSLAVENSKA NARODNA ODBRANA (JNO) osno¬ 
vana je godine 1915. u Antofagasti (Čile). Organizacija se 
brzo širila, pa je naskoro obuhvatila sva naselja naših ise¬ 
ljenika u svim državama Južne Amerike, stvorivši u njima 
veliki broj ogranaka. Time je postala najjača i brojem čla¬ 
nova najveća organizacija hrvatskih iseljenika u Južnoj 


Americi. Odmah je prekinula sve odnose s Austro-Ugarskom 
Monarhijom i snosila je gotovo sve troškove Jugoslavenskog 
odbora u Londonu. Prvi predsjednik bio je bogati industri¬ 
jalac (salitrom) i brodovlasnik Pasko BABURICA (Koločep, 
1875 — Valparaiso, 1941), »najveći poslovni čovjek u povi¬ 
jesti Hrvata« (I. Lupiš—Vukić). Baburičina dobrotvorna za¬ 
klada djeluje i danas u Čileu. — Presudni preokret u poli¬ 
tičkoj orijentaciji JNO prema narodnooslobodilačkoj borbi 
donio je tek Sveslavenski kongres održan u jesen godine 
1943. u Montevideu. 

Kalendar JADRAN (Split, 1927—1941). Uređivao ga je 
Mate Barišić. Namijenjen najširem krugu čitatelja, izlazio 
jc na oko 150 stranica. U rubrici Politička kronika u Jugo¬ 
slaviji donosio je i podatke o Splitu. U kalendaru su sura¬ 
đivali i neki književnici, npr. Dinko Šimunović, Rikard Ka- 
talinić—Jeretov i drugi. 

Pjevačko društvo KOLO osnovano je godine 1899. u 
Šibeniku, a počelo je raditi pod nazivom Hrvatsko muzi¬ 
kalno društvo Kolo. U svojoj dugoj povijesti to društvo ne¬ 
koliko je puta mijenjalo naziv, ali je stalno zadržalo ime 
Kolo. Osnivač društva, dugogodišnji predsjednik i, zacijelo, 
najzaslužniji njegov član bio je dr Viče ILJADICA (1869— 
1954). Društvo nije djelovalo šesnaest godina (1914—1925. i 
1941—1945), a u svojoj povijesti imalo je raznih sekcija: 
dramsku, baletnu, folklornu i dr. Tako je između dva rata 
izvelo pet opereta (1938—1940). Članovi društva potjecali su 
iz svih slojeva i sredina. Kolo je dalo više od pet stotina 
koncerata, a gostovalo je u devedesetak naših gradova i u 
četrdesetak inozemnih. — Vidi monografiju Kolo, ponos Ši¬ 
benika Ive Livakovića. 

NARODNA GLAZBA osnovana je u Veloj Luci godine 
1893. i s prekidima djeluje do danas. Odigrala je ulogu u 
buđenju narodne svijesti u svojoj sredini. Njezini su naj¬ 
značajniji kapelnici Nikola Furlani (v. članak o njemu) i 
Petar Žuvela (1946—1968). 

NARODNA KNJIŽNICA U KNINU (Maršala Tita 5) 
osnovana je godine 1948. Neko vrijeme se zvala Gradska 
knjižnica. Danas ima više od 16 tisuća knjiga, bibliobus i 
ir. 

PAPIRNICA PETAR PIRIH (1900—1948, Zadar, Ulica 
sv. Marije 14). — Osnovao ju je Petar Pirili na početku sto¬ 
ljeća. Od godine 1922. njezini su vlasnici bili Paško Galić 
i njegova žena Ester rođena Pirih. Papirnica se je nalazila 
u Širokoj ulici broj 7, a njezina podružnica na starom mje¬ 
stu, u Ulici sv. Marije. Nešto poslije papirnica je imala 
dućan i sjedište samo u Ulici sv. Marije. U najplodnijem 
razdoblju (1922—1943) papirnica je trgovala s tvrtkama iz 
8 država i kupovala robu od najmanje 180 tvrtka iz 70 ev¬ 
ropskih država. 

PUCKA ŠTIONICA U VELOJ LUCI NA KORČULI. — 
Osnovana je godine 1908. da bi budila »građansku i naci¬ 
onalnu svijest« i širila prosvjetu. Imala je šezdesetak čla¬ 
nova, a primala je desetak listova. Prestala je djelovati 
pred prvi svjetski rat. 

VELA LUKA v. Čitaonica Hrvatski napredak u Veloj 
Luci i Pučka stionica u Veloj Luci. 



NEKI AMBIJENTI 

CRKVA SV. DOMINIKA u Splitu (Hrvojeva 2) vjero¬ 
jatno je treća crkva na tom mjestu. U antičko vrijeme na 
tom je prostoru vjerojatno bila starokršćanska crkva sv. 
Katarine. Od 1932. do 1934. godine ondašnja crkva i samo¬ 
stan prošireni su prema projektu ing. K. Gamulina — Vidi 
magistarsku radnju Franka Oreba Crkva i samostan sv. Do¬ 
minika u Splitu (1982). 

GROBLJA U DALMACIJI — Dalmatinska groblja, kao 
i primorska, u pravilu se nalaze na osamljenom mjestu. Og¬ 
rađena su visokim zidom, na njima se dižu čempresi, sim¬ 
bol vječnog mira. Na nekim grobljima nalaze se djela po¬ 
znatih umjetnika (Ivana Meštrovića u Cavtatu, Tome Ro- 
sandića u Supetru i dr.). Poznatija su groblja: bivše split¬ 
sko Sustipan (Sustjepan), šibensko groblje sv. Ane, dubro¬ 
vačka groblja Dance, Boninovo i Mihajlovo, cavtatsko grob¬ 
lje i dr. Splitsko židovsko groblje na Marjanu iz godine 
1573. spada u najstarija židovska groblja na svijetu. 

ŠTROSMAJEROV PARK (STROSSMAYEROV PARK), 
glavni i najstariji (iz godine 1808) splitski javni perivoj. Pr¬ 
vi geodetski snimak perivoja imamo iz godine 1831. Prema 
njemu perivoj ima geometrijski oblik i veličinu koju ima 
i danas: 92x62 metra. Perivoj se dugo zvao Gradski pe¬ 
rivoj. I danas ga mnogi neslužbeno nazivaju Đardin. Na 
početku ovog stoljeća dobio je kamenu fontanu, koja je vje¬ 
rojatno zamijenila paviljon jer je smještena u središtu. 
Fontana je izrađena u Bilinićevoj klesarskoj radionici, u 
kojoj su godine 1900. šegrtovali Ivan Meštrović i Toma Ro- 
sandić. U perivoju se nalaze sve vrste drveća kojih ima u 
primorskim perivojima, pa i Gingo biloba L., koja je je¬ 
dinstveni primjerak na području Splita, a možda i regije. 
Neka stabla u perivoju stara su oko 130 godina. 

AUSTRIJSKI NAMJESNICI ZA DALMACIJU 
1881 — 1918 . 

Od studenoga 1881. do prosinca 1885. Stjepan JOVA- 
NOVIČ, 

Od prosinca 1885. do travnja 1886. Ludvig CORNARO, 
Od travnja 1886. do rujna 1890. Dragutin BLAŽEKO- 

VIĆ, 1 

Od listopada 1890. do ožujka 1902. Emil DAVID 
RHONFELD, 

Od siječnja 1902. do siječnja 1905. Erazmo HANDEL, 
Od siječnja 1905. do siječnja 1906. Nikola NARDELLI 
(upravitelj Namjesništva), 

Od siječnja 1906. do listopada 1911. Nikola NARDELLI 
(namjesnik), 

Od listopada 1911. do siječnja 1912. Marij ATTEMS 
(upravitelj Namjesništva), 

Od siječnja 1912. do sloma Austro-Ugarske Marij 
ATTEMS (namjesnik). 



1 O D. Blažekoviću vidi članak u Enciklopediji Jugoslavije 


IZ SPLITSKE KAZALIŠNE PROŠLOSTI 

BEOGRADSKA KAZALIŠNA GOSTOVANJA — Narod¬ 
no pozorište iz Beograda gostovalo je, po svoj prilici, od 23. 
do 29. listopada 1919. Kako tada novine nisu izlazile u Spli¬ 
tu zbog štrajka, to gostovanje da se djelomično prikazati 
na temelju pisanja »Narodnog jedinstva« (Sarajevo) i »Epo¬ 
he« (Beograd). Beograđani su izveli deset drama i komedija, 
od toga polovicu domaćih. Prikazali su dvije Nušićeve ko¬ 
medije (Protekcija i Običan čovek), Stankovićevu Koštanu, 
Vojnovićev Ekvinocij i dr. Na drugoj predstavi Koštane 
došlo je i do jedne »skoro male demonstracije od strane 
socijalista... jer zaziru od svega što je nacionalno«. Među 
glumcima nastupao je i Ilija Stanojević. — Godine 1929. 
gostovala je Beogradska opereta pod vodstvom svojeg up¬ 
ravnika Jovana Srbulja i dala dvanaest predstava, od 25. 
listopada do 4. studenoga 1929. 

GLUMAČKA ŠKOLA RADE PREGARCA (1921—1927?) 
v. knjižicu J. Barića i Š. Jurišića Iz povijesti Splita (1983). 

GRADSKA OPERA I OPERETA (1928) — To amatersko 
kazalište dalo je u prvoj polovici godine 1928. nekoliko 
predstava Tijardovićeve operete Mala Floramye i praizved¬ 
bu (5. III 1928) i više od deset repriza Splitskog akvarela 
od istog operetnog umjetnika. 

HRVATSKO KAZALIŠNO DRUŠTVO ZA DALMACIJU 
(1899—1919) imalo je prvenstveno zadaću da »podupire i 
unapređuje hrvatsku kazališnu umjetnost«. Od hrvatskih 
pisaca najviše je prikazivalo djela Srđana Tucića. Reperto¬ 
ar ovog amaterskog kazališta popisala je Nevenka Bezić— 
Božanić u zborniku Dani hvarskog kazališta. Moderna 
(1980). 

HRVATSKO NARODNO KAZALIŠTE (1940—1941) ima¬ 
lo je dramu i operu sa solistima, zborom, orkestrom i ba¬ 
letom. Kazališni intendant bijaše Ivo Tijardović. U devet 

mjeseci svojega rada dalo je najviše puta (35 puta) komedi¬ 
ju Dundo Maroje M. Držića. Od splitskih pisaca prikaziva¬ 
na su tri (Marko Marulić, Vojmil Rabadan i Špiro Kovačić), 
a od stranih najviše su izvođeni Francuzi, kao uostalom i 
u Narodnom kazalištu za Dalmaciju. Među redateljima i 
glumcima bili su: Marko Fotez, Zvonimir Rogoz, Josip Pe- 
tričić i dr. 

LJUBLJANSKA KAZALIŠNA GOSTOVANJA U SPLITU. 
— Poslije zagrebačkog i osječkog kazališta u Splitu je naj¬ 
više puta gostovala Ljubljanska opera. Najprije je godine 
1923. gostovao njezin zbor, zatim je pet puta gostovala ope¬ 
ra (1926, 1927, 1929, 1936. i 1939) s 44 operne i operetne 
predstave. U lipnju godine 1930. gostovala je Ljubljanska 
drama: 15. izvela je Udovicu Rošlinku Cvetka Golara, a 16 
Napast u dolini šentflorijanskoj Ivana Cankara. Na svojih 
pet gostovanja Ljubljanska opera najviše je puta (zapravo, 
4 puta) izvela Borisa Godunova Modesta Petroviča Musorg- 
skog. Nije izvela ni jednu slovensku operu, a od hrvatskih 
dvije: Povratak Josipa Hatzea i Ero s onoga svijeta Jakova 
Gotovca. 

MOSKOVSKI HUDOŽESTVENI TEATAR U SPLITU 
(1924—1936) v. knjižicu J. Barića i Š. Jurišiča Iz povijesti 
Splita (1983) 

NARODNO KAZALIŠTE ZA DALMACIJU U SPLITU 
(1921—1928) v. knjižicu J. Barića i Š. Jurišiča Iz povijesti 
Splita (1983) 

POZORIŠNI OTSJEK SOKOLSKOG DRUŠTVA U SPLI¬ 
TU osnovan je na početku godine 1939. Ta amaterska gru¬ 
pa imala je petnaestak članova (Ante Glavina, Miroslav Pera 
i dr.) i šest članica (Melita Ribarević, Vida Glavina i dr.). 
Izvođena su djela Br. Nušića, K. Trifkovića i dr. 

SOKOLSKO POZORIŠTE LUTAKA — U studenom go¬ 
dine 1933. osnovano je marionetsko kazalište pod službe¬ 
nim nazivom Sokolsko pozorište lutaka. Nalazilo se u istim 
prostorijama u kojima je danas lutkarsko kazalište Pionir 
(Omladinska 3). 

SPLITSKI KAZALIŠNI DOBROVOLJCI (1937—1940) 
osamostalili su se godine 1937. od Splitskog kazališnog dru¬ 


štva. Predstave su redovito davali u svojem Domu (Dom 
kazališnih dobrovoljaca — Dom Gospe od Zdravlja, Ćiril- 
-Metodova ulica br. 1). U ovom amaterskom kazalištu glu¬ 
mili su Andro Marjanović, Ivo Marjanović, Slavko Štetić 
i dr. 

SPLITSKO KAZALIŠNO DRUŠTVO (1928—1936) osno¬ 
vano je 19. VII 1928. gotovo od istih članova Gradske ope¬ 
re i operete. Imalo je poluamaterski karakter. Jedan od 
njegovih pokretača i njegov umjetnički vođa bio je Ivo 
Tijardović, koji je režirao, dirigirao, inscenirao, prevodio 
i slično. Osim radova Ive Tijardovića (izvodilo mu je četiri 
operete) i Nike Bartulovića prikazalo je i radove nekih dru¬ 
gih splitskih pisaca. Iz profesionalnog Narodnog kazališta 
za Dalmaciju u njemu su djelovali: Ivo Tijardović, Josip Ju- 
kić, Drago Cotić, Branko Kovačić, Noe Matošić, Franjica 
Streho i Josip Strello. O tim glumcima ima posebnih čla¬ 
naka u knjižici J. Barića i Š. Jurišiča Iz povijesti Splita 
(1983). 

Jerko MATOSIC 

MODA I OBIČAJI U STAROM SPLITU 

U Splitu se mladež, otrag otprilike pedesetak godina, okup¬ 
ljala oko česmi (jer tada po kućama nije bilo ni vode ni svijetla 
kao danas). Poznata mjesta saKupljanja i česme bijahu: » Stagnja«, 
»Sperun«, »Lučac«, »Bašćun« i »Dobri«. Djevojke bi vjedrima no¬ 
sile vodu, dok bi se mladići okupljali oko tih česmi i očijukali, 
a redovito i zapjevali. Često puta bi se djevojka zaljubila u onog 
koji bi ju opčarao ugodnim glasom i naravski, momci bi se nat¬ 
jecali tko će bolje pjevati. No događalo se da bi djevojke odlazile 
po vodu i do one česme, koja je mnogo dalje samo da imaju-više 
mogućnosti » prigledanja«, a neke bi prolijevale vodu, što bi ju 
u prvoj »turit donijele skoro do kuće, da bi mogle otići opet po 
vodu i tako doći u priliku da vide još jedared one koji bi im sr¬ 
ca pokretali. To je bilo njihovo kino i kazalište. Navečer bi do¬ 
lazili u serenadu i to obično s harmonikom, dok je gitara bila 
više »gospodska«. Ako bi, na primjer, otac kakve djevojke proda¬ 
vao vino, računao je na to da će momci dolaziti, jer im je i to 
bilo mjesto sakupljanja, pa bi upozorio kćerku da bude pametna i 
da dobro broji. Momci bi gledali kako ona posluje, a neki bi je 
čak i namjerno prevarili, da vide da li je spretna. 

Šetalo se po rivi i prokurativi, a ljeti i po đardinu, dok je 
pjaca bila za gospodu (zbog toga se i zvala »piazza dci signori«). 
Težak bi za karnevala išao popiti na pjacu »iza lože « punč. Še¬ 
tali bi do »ure noći « poslije Ave Marije, a to je bilo otprilike zi¬ 
mi oko šest sati, a ljeti oko osam sali. Djevojke su za vidjela 
morale biti kod kuće. To je sve zbog toga što su skoro sve bile 
kćeri težaka, a ujutro se rano dizalo pa je trebalo i ranije dola¬ 
ziti. U težnji da se udadu i da ne ostanu »usidilice« djevojke su 
bile pune predrasuda, pa su vjerovale u kojekakve čarolije i ba¬ 
janja. Tako bi rastopljeno olovo stavljale u posudu s vodom. 
Olovo u vrućem stanju u doticanju s vodom davalo je šarolike 
slike plave i zelene boje i oblike broda ili polja, te bi se tu¬ 
mačilo po tome da ćc joj dragi biti mornar ili pak težak. Ili bi 

uoči sv. Ivana navečer pod jastuk stavile nekoliko zrna boba uvi¬ 
jenih u kartice na kojima bi pisalo po jedno muško imel Ujutro 
zrno koje nasumce uhvati trebalo je odlučiti o njenoj sudbini. 
NeKe bi opet uzele vjenčani prsten kakve udate žene, objesile ga 
o vlas i spustile nad čašom vode. Koliko puta udari o kraj čaše 
do toliko godina bi se trebalo udati ili možda — umrijeti! 

Uoči »Cvitnicc« mladić bi narešio djevojčin dvor, vrata ili 
prozor vijolama, garifulima, grančicama od bora i t.d. i pazio da 
ne dođe koji njegov suparnik, jer bi ovaj, u namjeri da mu 
napakosti stavio među cvijeće krepanu mačku! Jasno, dolazilo bi 
i do sukoba. Prigodom sajmova (Sudamja, Velika i Mala Gospe, 
Ruzarica i t.d.) momak bi djevojci obično kupopvao Kolače i što 
bi joj više kupio više bi se ponosila. 

Kada mladić odluči da se ženi on šalje provodadžije i pro- 
vodadiinice da ispitaju situaciju. A onda dolazi on u njezinu ku¬ 
ću da pita roditelje, jer su roditelji imali posljednju riječ. 

Splitski puk je imao i svoju karakterističnu nošnju, koja je 
bila veoma bogata i šarolika. Danas se od svega toga ne može 
ništa vidjeti, jer je sve iščezlo, ali kadikad možete sresti gradom 
po kojeg težaka sa »osmicom « (vrst kape). Muškarci su nosili 
»žurke « (surke) i crvenkape, što je bila hrvatska narodna nošnja 
i isticala se, na primjer u Zagrebu kao simbol nacionalnosti (Iliri- 
zam). Njihov kaput je bio od grubog sukna sa kukuljicom. Isto 
takve kapute, samo bijele, nosili su prigodom crkvenih procesija. 
Od kapa vidjeli smo nosile su se crvenkape (kao danas Kaštelani) 
i osmice koje su nešto novijeg datuma. Samo onaj koji je bio u 
žalosti zbog nekog svog pokojnika slavio bi crnu Kapu. Hlače su 
obično bile iz modrog sukna i sa strane otvorene (kao kod na¬ 
ših Zagoraca). »Gete« su bile cipele za svečane dane i nedjelje, 
dok su za rad nosili opanke (nestve). Naravno, to je bila nošnja 
splitskog težaka. Sve one ljude, koji po zanimanju nisu bili te¬ 
žaci, Splićani su nazivali »artist«. Nošnja žena i djevojaka bila 
je bogatija i upadnija. Žene su se odijevale u » kurtin « (tal. riječ 
usko, kratko) koji je služio isključivo za svečane prigode. Taj 
» kurtin« se sastojao od »korpeta« (prsluk), »borte« (čipkast ru¬ 
bac) i brnjice od crne svile »od raža * (nešto kao danas fini taft). 
Kod djevojaka je osobito bio popularan »šudar od bavele « sa žu¬ 
tim prugama, produkt kućne radinosti, a dolazio je čak iz Dub- 

rovnika. Prigodom raznih svečanosti ili sprovoda nosile su bijele 
rukavice od kože. Veoma bogati bili su njihovi nakiti: itremanaU 
zlatne grančice, a zvao se tako jer je na glavi u hodu podrhtavao 
(od tal. glagola tremare),_ > frmon « služila kao špila (od tal. gl. 
fermare) i >kordunt ogrlica sa redovima zlatnog novca, a na dnu 
se nalazio veliki medaljon. 

Slobodna Dalmacija, Split, 1. 1. 1955. 

V. M. (Vinko Milić) 


ALEKSANDAR pl. PICHLER 

Split, 12 rujna. 

Danas su obdržane u prvostolnoj crkvi svečane zadušnice 
za pok. Aleksandra pl. Pichlera, preminulog u Gradcu, rodnom 
gradu, dne 6. o. m. Činovnici c. k. poglavarstva, kojega je bio 
upravitelj, akoprem savjetnik namjesništva, pobrinuli su se za 
taj čin pieteta, a ostali, te zastupnici drugih oblasti, društava i 
građanstva prisustvovali su. Imali su i rad šta. Akoprem stranac, 
bio je izgledan, kako se mora poznavati jezik zemlje, u kojoj si 
namješten, i kako skrbiti za njezin napredak. 

Pichler nije bio birokrat, nego upravitelj modernog značaja. 
Nije se zadovoljavao riešenjem spisa po šabloni, nego je ciljao 
preokrenuti pravac kulture, dosad promašen. Za to je nastojao 
za poljodjelsku, trgovačku i industrijalnu školu u Splitu, eda bi 
se mladež odbila od prevelikog pohađanja "srednjih škola, koje 
ne daju kruha poslie svršetka. Za to se zauzimao za gradnju 
puteva, vodovoda, mostova i ostalih promicala obćenja ne samo 
nego i udobnosti modernog života, kao za novi put k drugom 
vrhu Marjana, za onaj na Bačvice, u gradu, jer saobraćaj stran- 
skoga svieta bilo je za njega vrelo koristi pučanstva. Za to se 
neumorno zanimao, kao član mjestnoga povjerenstva Dioklecija¬ 
nove palače, da se počme sistematski popravljati, radi uzdržanja 
spomenika, jer je riedkost, koja učenjake i putnike intere¬ 
sira, a Splićani se nasuprot indiferentnim pokazuju, kao da je 
ta zgrada bez znamenitosti i povjestnog značenja. Pichler je bio 
duboko uvjeren o važnosti tog spomenika. Ni da je splitski uče¬ 
njak, ne bi bio pokazao toliko revnosti i nauke. Ja, koji sam 
imao svagdanjega doticaja uredovnoga, kao načelnik, mogu sa 
izkustvom tu izvanrednu njegovu radinost potvrditi. 

Za novu postaju željeznice, za uređenje luke, za prenos trač¬ 
nica na obalu, za popravljanje ceste do Solina, za prosušenje 
močvara i prenos mosta, za iskopine, za šume — svuda gdje bi 

ekonomički ili znanstveni interes pozivao njegovu podporu, tu 
bi se Pichler sa ljubavlju i odlučnošću odazivao, ne štedeći truda 
ni vremena. U mojoj dugoj službi po Dalmaciji ja takvog upra¬ 
vitelja nisam upoznao. 

Split je pretrpio veliki gubitak, jer sadašnja metoda ne od¬ 
gaja taKOvih činovnika, koji shvaćaju u pravom smislu političku 
službu. Ćutio je duh napredka, ne zastoja, slast dužnosti, a ne 
pokoru, ljubav zemlji, koja ga nije rodila, ne prezir njezinog 
nazadka. Dalmacija bi napredovala u obćoj kulturi, da je sretna 
imati nekoliko poglavara njemu sličnih. 

U godini glada odbor mu je povjerio znatnu svotu, sabranu 
od grofa Haracha u Beču: s njom je počinio čudesa. Da je imao 
sredstva na raspoloženje, bio bi promienio lice ovog kotara: ali 
prerana smrt uništi njegove osnove i plemenite zamišljaje. Rev¬ 
nost u službi prouzrokovala mu je bolest, kojoj se nije mogao 
oteti, da prosliedi u zvanju i da svoju djecu odgoji. Pusta sud¬ 
bina odkrojila mu je mrzku nagradu, uništila je mahom sreću 
čitave mu obitelji. Teiko mu je moralo biti, promišljajući na ras¬ 
tanak sa najmilijim, u dobi kad se počima uživati plodove svog 
rada i otmenog zadatka. Neka mu barem uspomena živi u harnom 
Splitu na vieke! 

Narodni list, Zadar, 17. 9. 1906. 



KARNEVALI 

Općinska uprava pokušala je 1927. godine napraviti od split¬ 
skog karnevala turističku atrakciju. Osnovan je inicijativni od¬ 
bor. Izdana posebna publikacija. Gosti su stigli iz unutrašnjosti 
i inozemstva. Krnje kojega je izradio kipar Rendić stigao je pa¬ 
robrodom iz Brača. Dočekala ga je ogromna maskirana povorka 
uz veselu svirku glazbe i pucanje mužara. Na pokladni utorak 
Obalom se kretalo preko A500 krabulja koje je oduševljeno proma¬ 
tralo i pozdravljalo oko 15.000 osoba. Raspojasano mnoštvo ludo 
se veselilo uz glazbu i ples sve do jutra. Bio je to po svemu sudeći 
najveći i najljepši splitski karneval u ovom stoljeću. 

Na žalost, tridesetih godina karneval opet gubi svoj pučki 
zanos. Svjetska kriza i nove restrikcije policijskog režima tjeraju 
ga s ulica, trgova i Rive u zatvorene prostore kazališta, hotela, 
kavana, klupskih i društvenih dvorana. Održavaju se brojni 
» elitni « krabuljni plesovi. 

Pokušaji iz 1931. i 193A. samo su blijed obraz nekadašnjih 
masovnih ludovanja. 

Iako je 19A1. godine rat već kucao na vrata (usred karne¬ 
vala uvedene su »potrošačke iskaznice «, a na pokladni ponedje¬ 
ljak kod Zaoslroga se prisdno spustio talijanski bombarder), 
Splićani su još uvijek ludovali. Na pokladni utorak naročito se is- 
taklo neumorno Društvo cukuna koje je svečano pratilo Krnju 
gradskim ulicama. Vesele maskirane grupe i pojedinci predstav- 
'lali su: invaziju, Egipćane, rode, kauboje, sablasti, Kineskinje i 
Japanke, rokoko-dame i srednjovjekovne vitezove. . . U kavani Cen¬ 
tral nije bilo mjesta već u Iri sala poslije podne, a Narodni trg 
i Riva bili su puni kao šipak. 

Ulomci iz knjige Splitski karnevali, priredio Frano Baras. 
Split, Logos, 198A. 

NEKI DOGAĐAJI U TROGIRU 

Godina 1886. 

Pala je autonomaška općinska uprava s načelnikom i 
vođom autonomaša Antoniom Fanfognom poslije općinskih 
izbora na kojima su odlučili glasovi seljaka iz trogirske za¬ 
gore. Slijedeće godine uspostavljena je nova općinska upra¬ 
va (hrvatska) sa Špirom Puovićem na čelu. 

Godina 1888. 

Porušen je stari Petrićev škver kod crkve sv. Domini¬ 
ka, pa je na tom mjestu proširena i uređena obala. 

Godina 1890. 

Restaurirana je općinska palača (bivši knežev dvor), 
a u prvom redu pročelje, prema projektu prof. Ante Bezića 
iz Splita i inž. dra Josipa Slade. 

Godina 1892. 

Porušeni su ostaci gradskih zidina i kula Fortin uz 
Fošu iz zdravstvenih razloga, a dvije godine poslije taj je 
predio pošumljen. 

Godina 1896. 

Popravljena je i uređena gradska loža na trgu, a ka¬ 
meni fragmenti djelimično već prije uzidani u dvorištu Op¬ 
ćine ili preneseni u crkvu sv. Martina (sv. Barbara). 

Godina 1898. 

Požar je uništio crkvu sv. Duha i neke okolne zgrade. 
Na tom je mjestu poslije sagrađena škola u neogotičkom 
stilu. 


Godina 1901. 

Dovezen je gliboder za čišćenje Foše. 

Godina 1902. 

Osnovano je pučko prosvjetno društvo Berislavić. 

Godina 1903. 

Osnovano je Dobrovoljno vatrogasno društvo. 

Godina 1906. 

Parobrod Biokovo srušio pokretni most koji su godi¬ 
ne 1868. sagradili inženjeri Bortolatti, Polli i Trogiranin dr 
Slade. Godine 1940. most je oštetio parobrod Drava, a za¬ 
tim, na Novu godinu 1941. parobrod Kvarner. 

Godina 1910. 

Na mjestu prijašnje biskupske rezidencije podignuta 
je nova zgrada za općinski sud i druge općinske ustanove. 

Godina 1918. 

Prigodom sloma Austro-Ugarske Monarhije srušili su 
trogirski patrioti spomenik Franje Josipa u-trogirskom pe¬ 
rivoju. 

Godina 1919. 

Osnovano je kulturno-prosvjetno društvo Kolo. Pjeva¬ 
čki zbor tog društva odigrao je značajnu ulogu u životu gra¬ 
da. — Osnovan je nogometni klub, a općina mu je stavila 
na raspolaganje teren uz uvjet da se čuvaju stabla. Te go¬ 
dine, na 13. srpnja, odigrana je u Kaštelima utakmica izme¬ 
đu J.N.K. Slavena iz Kaštela i N.K. Trogir. Rezultat je bio 
1:7. Na utakmici se istakla lijeva spojka kluba Trogir. 

U noći između 23. i 24. rujna četa talijanskih vojnika 
spustila se s demarkacijske linije Brstivica-Prapatnica pje¬ 
šice, biciklima i automobilima te zauzela položaje u gradu 
razoružavši stražu u kasarni. Stanovništvo je goloruko, s 
nekoliko lovačkih pušaka, uspjelo potjerati vojnike i uspo¬ 
staviti red u toku tog dana. 

Godina 1920. 

Popravljao se zvonik katedrale pod upravom inž. Mu- 
sanića i poduzetnika V. Rendića. 

Godina 1921. 

Otvorena je građanska škola. 

Godina 1923. 

Na poticaj konzervatorskog ureda u Splitu osnovana 
je zbirka starina. Zbirkom je upravljao mr. ph. Roko Slade 

— Šilović, koji je već prije skupljao materijal. 

Godina 1927. 

Iz Trogira je Stjepan Radić u vezi s izbornom agitaci¬ 
jom posjetio prvi put trogirsku zagoru (Prapatnicu). — U 
noći posljednjeg dana poklada veliki je požar uništio kuću 
i materijal na obali, vlasništvo Josipa Pasinija. Splitski va¬ 
trogasci i krabulje s plesa pomagali su u gašenju požara. 

— Novi ratni brod krstarica Dalmacija posjetila je luku 
Saldun. Građani i đaci razgledali su brod. 

Godina 1928. 

Otvorena je grobnica bana Mladena III Šubića Bribir¬ 
skog u katedrali. — Osnovano je Hrvatsko kulturno društ¬ 
vo za sabiranje i čuvanje starina Radovan. Naravno, i to je 
društvo sve do početka drugog svjetskog rata imalo zna¬ 
čajnijeg utjecaja na kulturni život grada Trogira. 

Godina 1929. 

Osnovana je nabavljačka zadruga državnih činovnika. 
Njezina je zadaća bila da svojim članovima olakša nabavu 
živežnih namirnica za niže cijene. — Grad je posjetio kralj 
Aleksandar. — Grad je pohodio Ivan Meštrović i tom se 
prigodom rodila zamisao da se izradi spomenik Petra Be- 
rislavića. U toku ljeta godine 1933. Meštrović je više puta 
bio u Trogiru da bi odredio mjesto za spomenik. 

Godina 1930. 

Grad je s najbližom okolicom dobio električnu struju. 


Godina 1931. 


Popravljena je crkva sv. Barbare (sv. Martina). — Po¬ 
tekla je pitka voda iz solinskog vodovoda. Do tada grad se 
opskrbljavao vodom iz živog bunara Dobrića. 

Godina 1932. 

U noći 1. prosinca skinuti su ili uništeni mletački 
grbovi — lavovi s gradskih vrata i zidina, općinske palače 
i drugih mjesta te uz umjetnički reljef N. Firentinca u loži. 
Počinitelji su se prijavili vlastima i izjavili da su ovo izvr¬ 
šili povrijeđeni u svojim »patriotskim osjećajima povodom 
pisanja talijanske štampe«. Događaj je izazvao zanimanje u 
svjetskoj javnosti. 

Godina 1936. 

Posjetio je grad engleski kralj Eduard VIII. 

Godina 1938. 

Restaurirana je i stavljena pod krov opatija sv. Ivana 
Krstitelja. U njoj se je nalazio lapidarij. 

Godina 1939. 

Otkriven je spomenik Petru Berislaviću u loži, reljef 
kipara Ivana Meštrovića, bez svečanosti koja je bila prije 
najavljena. 

Godina 1940. 

Na općinskim izborima komunistički predstavnici do¬ 
bili su većinu glasova. Tako su oni sastavili svoju općinsku 
upravu. 


TROGIRSKI LJEKARNICI 


r 


NAČELNICI U TROGIRU 

Od godine 1887, kada je općina prešla u hrvatske ruke, 
do svršetka I svjetskog rata trogirski načelnici bili su: 

Špiro PUOVIĆ od 25. I 1887. do 1891, 

Inž. dr Josip SLADE 1892—1905. 

Nikola MADIRAZZA 1906—1918. 

Ivan BELAS kao općinski vijećnik bio je neformalni 
vršilac dužnosti načelnika nekoliko mjeseci godine 1918. 
LUGER, općinski upravitelj od 1918. do srpnja 1919. 
D. MIDŽOR, povjerenik 1919—1920. 

Miroslav MENAC, povjerenik nekoliko mjeseci godine 

1920. 

Petar MARASOVIĆ, povjerenik 1920—1921. 

Marin SILOBRĆIĆ (na traženje građana), povjerenik 
1922—1924. 

Josip KOŠĆINA, povjerenik Od rujna 1924. do 1925. 
Marin LUŠIĆ od 16. studenog 1925. do 1931. 

Frane SLADE 1932—1935. 

Ivan ČEGA tri mjeseca godine 1936. 

Ante KARABATIĆ — KUKURA 1936—1937. 

Stanko COPIĆ 1937—1940. 

Ivan MARAVIĆ — PAVELA od svibnja 1940. do trav¬ 
nja 1941. 



Od narodnog preporoda do početka drugog svjetskog 
rata u Trogiru su postojale dvije ljekarne. Jed na se nala¬ 
zila u prizemlju kuće u Gradskoj ulici 19, a druga u pri¬ 
zemlju kuće Cipiko (danas Ulica Rade Končara 1). Prva je 
poznata pod imenom Andrić — Lubin. U njoj je Andrija An- 
drić radio od druge polovice 19. stoljeća do godine 1889, a 
onda je od njega tu ljekarnu kupio Lubino Lubin. U njoj 
je on radio do svoje smrti godine 1901. U ljekarni je radio 
i Jakica Bule, a Šime Madirazza (Trogir, 1862 — Split, 1941) 
pet godina. Kratko je vrijeme u njoj radio i Norberto Cin- 
dro (umro je u Splitu godine 1930), a Ivo Babić, koji je 
1913. došao u Trogir, sve do početka drugog svjetskog rata. 

U drugoj trogirskoj ljekarni, u ljekarni Nutrizio (Alla 
Madonna Assunta), radili su ovi ljekarnici: 

Od godine 1887. Franjo Galvani (došao je iz Roverta, a 
umro je na Šolti, u dubokoj starosti, godine 1939) koji je 
naslijedio Filipa Nutrizija, Luigi Nutrizio (Filipov nećak, 
inače Luigi je bio i dopisnik zadarskog lista II Dalmata, a 
umro je u Genovi godine 1936) i, kao njezin posljednji lje¬ 
karnik, Viktor Marchi iz Zadra (umro je godine 1964. u 
Trogiru). 



NAPOMENA 


Mnoge ugledne osobe nisu spomenute u ovoj knjižici, 
jer je o njima već pisano u dragim knjigama i u izdanji¬ 
ma Jugoslavenskog leksikografskog zavoda u Zagrebu. 

Bilješku o Kerabinu Šegviću napisao sam na zahtjev 
glavnog urednika Ž. Milisavca za drago izdanje Jugosloven- 
skog književnog leksikona. 

Rado bih bio objavio sav tekst prikupljene građe s li¬ 
teraturom, ali me u tome omelo poskupljenje tiskarskih 
usluga. 

Veoma sam zahvalan i svojim suradnicima. Dr Zdrav- 
ko Mužinić dao mi je podatke za tridesetak osoba, među 
kojima su književnici, publicisti, profesori i dr. (npr. Ivan 
Bulić, Vinka Bulić, Duje Karaman, Luka Karaman, Srećko 
Karaman, Mate Meštrović). Oni su dijelom iz njegove knjige 
Bilješke o nastavnicima splitske Velike realke. Podatke za 
oko dvadesetak osoba iz Trogira dao mi je Mirko Slade — 
Šilović, umirovljeni direktor Muzeja grada Trogira. On je 
napisao i sastavke: Neki događaji u Trogiru, Načelnici u 
Trogiru i Trogirski ljekarnici. 

Pisac se s osjećajem zahvalnosti i zadovoljstva sjeća 
i ostalih osoba koje su mu davale podatke. To su: prof. 
Ante Civadelić, odvjetnik Mladen Čulić (o Antunu Dalbelli), 
akademik Cvito Fisković, dipl. inž. Dražen Grgurević, Jeli- 
sava Jurišić, Marin Matošić, mr Franko Oreb, prof. Ivo Ra¬ 
dan, prof. Miriam Subotić, emer. sveuč. prof. Hrvoje Tar- 
talja, Stijepo Vodopić i dr. 

MIŠLJENJE STRUČNJAKA O DVJEMA KNJIGAMA 


I. 


Joško Barić i Šimun Jurišić: Iz povijesti Splita 
Nakladnik: Naučna biblioteka, Split, Zagrebačka 2 


Ona sadrži vrijedne podatke koje drugdje nije lako 

naći. 


V. Gortan 


Pročitao sam pažljivo Vašu splitsku kroniku, prona¬ 
šao sam štošta za »buduće izdanje«, što je i prirodno jer 
s ovakvim stvarima nikada nije sve rečeno. Ali knjižica je 
apsolutno dobra i korisna. 

V. Rabadan 


Lijepa Vam hvala na dobro smišljenoj i dogotovlje¬ 
noj knjizi. 


N. Ivanišin 


Sa zadovoljstvom sam pročitao sve što ste s Vašim 
kolegom Barićem napisali. To su korisne informacije za sva¬ 
koga tko se bavi tim razdobljem, ali i za širi krug znati¬ 
željnika. 

S. Obad 


Knjiga, vidim, sadrži mnoštvo podataka do kojih je te¬ 
ško doći na nekoj dragoj strani — svakako je ispravno, 
kad ste već morali da birate, što ste se odlučili da žrtvujete 
»velike«, one o kojima se čovjek može obavijestiti u svakom 
priručniku, i prikazali prvenstveno one o kojima se traže¬ 
nje svakog podatka pretvara u istraživački pothvat. 

S. Petrović 

Radujem se stoga Vašim naporima, jer je knjižica u 
isti mah i korisna po mnoštvu okupljenih podataka i draga 
po raspoloženju koje se u njoj nalazi. 

T. Raukar 

Ovakve su knjige prava poslastica za nas, koji ćemo 
biti odgovorni ako ispustimo ma i jednog zaslužnog Hrvata 
iz Hrvatskog biografskog leksikona. 

A. Stipčević 


1 Iz pisma akademika Veljka Gortana j kniiževnika dra 
Vojmila Rabadana, te pisama petorice sveučilišnih profesora: Ni- 
kole^ Ivanišina (Zadar), Stiiepe Obada (Zadar), Svetozara Pet¬ 
rovi ća (Beograd), Tomislava Raukara (Zagreb) i Aleksandra 
Stipčevića (Zagreb). 

II. 


Šimun Jurišić: Pariz, grad svijeta i svijetla, vodič 
Nakladnik: Naučna biblioteka, Split, Zagrebačka 2 
Uredničko vijeće: 

Dr Vladimir BLAŠKOVIĆ, emer. profesor 
Ekonomskog fakulteta u Zagrebu 
Dr Andrej CAPUDER, docent Filozofskog 
fakulteta u Ljubljani 

Dr Nikša STIPČEVIĆ, profesor Filozofskog 
fakulteta u Beogradu 

Glavni urednik: Dr Michel AUBIN, profesor 
na Sorboni u Parizu 

Uveren sam da će on biti od velike koristi našim put¬ 
nicima u Francusku. Pročitao sam ga pažljivo i mislim da 
ste uključili najhitnija obaveštenja, a često i više od toga. 
Tekst je vrlo lepo pisan. — Želim Vam sličan uspeh i s 
vodičem o Londonu. Rado ću, ako budete želeli, pročitati 
rukopis i pomoći koliko mogu eventualnim primedbama i 
sugestijama. 

V. Kostić 1 


S posebnim zadovoljstvom sam pročitao Vaš spontani 
i koncizni uvod u upoznavanje i doživljaj najsadržajnijeg i 
čovjeku najbližeg velegrada. Posebna mu je prednost da 
trajno ima u vidu našeg korisnika, koji će Vam biti za¬ 
hvalan. 

J. Roglić 

Vaša simpatična i šarmantna knjiga o Parizu prožeta 
je ljubavlju za vječni Lutecij i zato sam je čitao s užitkom. 

S. Vereš 


1 Iz pisma univerzitetskog profesora dra Veselina Koštica 
(Beograd), akademika Josipa Roglića (Zagreb) i književnika Šaše 
Vereša (Zagreb) 

U godini 1985. bit će tiskano 

JADRANSKO 1VERJE 




